Euskal literatura/Literatura Nafarroan — Wikibooks\nEuskal literatura/Literatura Nafarroan\nLiteratura Nafarroan: Egileen errepaso historiko laburra\nBa al da berezko nafar literaturarik, edo egokiagoa litzateke literaturak Nafarroan izan duen garapen eta historiaz hitz egitea? Bada nahikoa argi dagoela dirudien gauza bat, eta zera da, hots, Erreinu Zaharraren historiak, une historiko zehatzak, ohiturek eta bertako jendearen izaerak, mota guztietako literaturatan muineraino sartzen den mundu-ikuskera ematen dutela.\n1.1 Literaturaren hasiera Nafarroan\n1.2 Inprentaren agerpena. Errenazimentua\n1.3 Idazle barrokoak\n1.4 Erromantizismoa eta “Asociación Éuskara”\n1.5 Iragan hurbila\n1.6 Azken belaunaldiak\n2 Literatur generoak\n2.5 Bidaia eta tokien literatura\n2.6 Literatur argitalpenak\n2.7 Sariak eta editorialak\nHitz egin al daiteke nafar literaturaz? Ba al da berezko nafar literaturarik, edo egokiagoa litzateke literaturak Nafarroan izan duen garapen eta historiaz hitz egitea?\nHau ez da garrantzia handiegirik duen kontua, izan ere, guztia nafar literatura kontzeptuari dagokion abiapuntuaren eta definizioaren araberakoa baita.\nHala eta guztiz ere, bada nahikoa argi dagoela dirudien gauza bat, eta zera da, hots, Erreinu Zaharraren historiak, une historiko zehatzak, ohiturek eta bertako jendearen izaerak, mota guztietako literaturatan muineraino sartzen den mundu-ikuskera ematen dutela.\nOndoko lerroetan, Nafarroako literatura horren, edota nafar idazle, olerkari, saiakeragile edo antzerkigileen sailkapen eta azterketa egiten saiatuko gara.\nLiteraturaren hasiera Nafarroan[aldatu]\nSan Eulogiok, IX. mendearen erdialdera nafar zenobio hainbatetan zehar egin zuen bidaian, beste hainbat gauzaren artean nafar monasterioetako ikas giroa eta bertako liburutegiak goraipatu zituen. Azken hauetatik zenbait kodize interesgarri kopiatu zituen. Haiek latinez idatzirik zeuden, jakina; hizkuntza honetan hasten da Nafarroako literatur historia, eta bizirik iraungo du gainera nafar erromantzea azaldu aurreko mendeetan.\nErromantzez idatziriko lehen neurtitzei dagokienez, hiru idazleren lanak aipatu behar dira: tuterar olerkari judutarra zen Yehudá ha Levírena zen jartxa bat, alde batetik; idazle honek bere lanak hebraieraz eta arabieraz idatzi zituen. Beste idazlea, “Tuterako itsua” ezizenaz ezagutzen zuten, eta honek moaxaja edota arabiar olerki batzuen azken neurtitzak idatzi zituen. Bi idazleok XI. eta XII. mende artean bizi izan ziren, halaber, Abraham ibn Ezra, Tuterako beste judutarra. Azken honek olerkiak eta astronomia, matematikak eta filosofiari buruzko lanak egin zituen.\nZertxobait beranduago, bete betean XII. mendean bizi izan zen Tuterako Benjamin izenekoak, nahikoa ezaguna zen Bidaien Liburua edo SéferMasa’ot idatzi zuen. Azken bi idazle hauek hebraieraz idatzi zuten, eta Tuterako arabiar zein judutar komunitateen sendotasun erakusgarri dira.\nAdibide txiki hauez gainera, erromantzez idatziriko lehen testuak, normala den bezala, garai hartako gertaera aipagarriak kontatzen dituzten, esate baterako, Orreagako Kantuaren testu epikoak. Kantu hau nafar erromantzez dago idatzirik, eta gure eskutaraino iritsi dira XIV. mende hasieran transkribatutako 100 neurtitz.\nEz dago ahazterik garai hartan Nafarroak joerarik handiena Bortuz Bestaldeko lurretaranzkoa zuela, eta boterea zuten etxeak lehenik Champagnekoa eta ondoren Evreuxkoa izan zirela. Horiek horrela, ez da harritzekoa Nafarroak Frantzian indarrean zeuden korronte literarioekin bat egin izana. Lehen garai horretakoak dira Cansó de la Crozadako testuak; hauetan, Tuterako Guilhem edo Gillermok, 1210 aldera eta proventzeraz, albigensiarren kontrako gurutzadetan gertaturiko hainbat pasadizo kontatzen ditu.\nErrege bezala baino ezagunagoa izan zen trobadore bezala Champañako Teobaldo IV.a kondea, 1234 eta 1253 urteen artean Nafarroako erregea izan zena. Dantek, gizon handien artean hautatu eta buon re tebaldo izena jarri zion. Oil hizkuntzaz idatziriko hainbat kanturen egilea izan zen; hauetako batzuk bere erregetza garaian idatzi zituen, bertan azaltzen diren zenbait aipamen historikotatik ondoriozta daitekeen moduan.\nZertxobait beranduago, baina XIII. mendean oraindik, Tolosa edo Toulouseko Guilhem Anelierek, La guerra civil en Pamplona idatzi zuen. Proventzal edo okzitanieraz idatzitako olerki luzea da, nahiz eta nafar erromantzearen eragina baduen. Olerki honetan, Santxo VII.a Indartsuaren, Teobaldoren zein Enrique I.aren erregetzak errepasatu zituen. Bereziki, zernahi gisaz, Navarreriako gerra eta 1276ko beronen suntsiketa deskribatu zituen.\nGuillem de Machaut XIV. mendean azaltzen da; nahikoa ezaguna zen musikari eta olerkari hau Evreuxko Carlos II.aren zerbitzura lanean hasi aurretik ere. Azken honentzat Jugement du Roi de Navarra idatzi zuen 1349an, eta Confor d’ami 1356an, Juan el Bueno Frantziako erregeak Carlos preso hartu zuenean.\nBerez, literatur erreferentzia ez izan arren, garrantzi handikoa da Nafarroan Foru Nagusian nafar erromantzez XIII. mendearen erdialdera jasorik dagoen lege pribatiboen bilduma. Era berean, genero historikoak gailurra Erdi Aroaren amaiera aldera jo zuen, Carlos, Vianako Printzeak 1454. urte aldera idatziriko Nafarroako Erregeen Kronikarekin.\nInprentaren agerpena. Errenazimentua[aldatu]\nAro berriaren, Errenazimentuaren hasiera-ikurra izango den inprentaren agerpenak, bat egin zuen Nafarroa bere independentzia galtzera eraman zuten gerrate banderizoen une historiko harekin. Nolanahi ere, horrek ez zuen eragotzi, azken Albrettarren bultzada medio, 1490. urte aldera Iruñera Arnaldo Guillén de Brocar inprimatzailea bizitzera joatea.\nBeranduago, XVI. mendean, gaztelar zein frantziar eremuetan zatikaturik zegoen Nafarroan, hainbat inprimatzaileren moldiztegiak sortu ziren Iruñean bertan, bai eta Lizarra eta Tuteran ere. Bien bitartean, frantziar Nafarroan Margarita Nafarroakoa erreginaren moduko pisu handiko pertsonak sortzu ziren; aipagarria da azken honek idatzitako Heptameron (1546). Aipamen berezia merezi du era berean Bernat Decheparek, hauxe baita euskaraz idatziriko lehen olerki liburuaren egilea, Linguae Vasconum Primitiae (1545) izenburua duenarena, hain justu ere.\nNabarmentzeko modukoa da, XVI. mendean zehar, baina Pirinioen alde honetan, Jerónimo de Arbolanche tuterar olerkari epikoa; berak idatzia da Las Abidas (1566), giro bukoliko erabatekoan giroturik dagoen maitasun olerki luze eta eruditua.\nOso bestelakoak dira Frai Diego de Estellaren lanak, berau Urrezko Mendeko autore mistikoaszetiko garrantzitsuenen artean onartua; hainbat lan idatzi ditu gazteleraz eta latinez. Cascanteko Pedro Malón de Chaidek era berean Las Conversiones de la Magdalena idatzi zuen 1586an. Lan honen bidez, literatura mistikoaren alorrean gailurra jotzea lortuz.\nGauzak behar bezala esateko, barrokoaz hitz egitean arte plastikoez soilik ari baldin bagaitezke ere –arkitektura, eskultura eta pinturaz, eta gehienera jota musikaz–, kontrarreformako espirituak sarturiko arteaz ari garela, balio duela esan daiteke, estilo hau nagusi zen garai bereko –XVII. mendea, eta XVIII.eko zati bat– adierazpen kultural orori erreferentzia egiteko.\nKontu bitxia da garai hartan ezagunak ziren nafar idazleen zerrenda zein laburra den egiaztatzea, Nafarroan inprenta zein hedaturik dagoen ikusita, zenbat tailer ibiltari dauden kontuan hartuta eta hainbat monasterio zein komentutan dauden inprenta ugariak egonda eta idazlan kopuru handia argitaratzeko modua dagoela jabetuta.\nJose Sarabia Larriva, militar eta idazleak, lan liriko bakarra idatzi zuen, Canción Real a una mudanza, sail horretako lanik onenetarikoetakotzat har daitekeena, hain justu ere; 1628an argitaratu zen lehen aldiz. Olerkirako gaitasun handia erakutsi zuen beste idazlea Tafallako Miguel de Dicastillo kartusiarra izan zen; beronek, Miguel de Mencos goitizenarekin 1637an Aula de Dios, cartuja real de Zaragoza idatzi zuen.\nEta sail honi amaiera emateko, bereziki aipatzeko modukoa da euskaraz idatziriko goi-mailako beste lan bat, hots, Urdazubiko Pedro Axularrek idatzitako Gero. Lan hau 1643an argitaratu zen.\nErromantizismoa eta “Asociación Éuskara”[aldatu]\nNafar letrentzat, XVIII. mendea, funts handirik gabeko mendea izan zen, eta apenas sortu zen gutxieneko sonadun idazlerik. Gutxi horietako bat Cristóbal María Cortés y Vitas (1740-1804) izan zen; bera har dezakegu lehen nafar antzerkigiletzat. Saria ere jaso zuen Madrilen Atahualpa (1784) izeneko bere tragediagatik. Nagusiki genero historikoa landu zuela esan daiteke, eta horrez gainera, bere garaian itzal handiko olerkaria izatea lortu zuen.\nBere ideia ilustratuengatik batetik, eta gainean dagoen erromantizismoa eratuz joango delako bestetik, oso pertsonaia interesgarria izango dena Manuel Pedro Sánchez Salvador y Berrio, (1764-1813) olerkaria da. Berau hainbat olerki bukolikoren zein Noche Fúnebre entzutetsuaren egilea da. Azken honetan, 1787an Zangoza erabat suntsituta utzi zuten uholdeen kontakizun zuhurra egiten du.\nKonbentzioaren (1793-1795) kontrako gerratearekin, XVIII. mendearen amaierak, eta XIX.aren hasierak Independentziaren gerratearekin, Foruen etengabeko ahultzea ekarri zuten, eta joera honek bere horretan segi zuen Isabel II.aren gobernu liberalean zehar. Horrek guztiak indar absolutisten indartzea ekarri zuen, eta hauek, erlijioa eta forua ikurtzat hartuz, armetara jo zuten lehen gerrate karlistan (1833-1840). Honen guztiaren emaitza, Nafarroak erreinu izaera galtzea, eta Nafarroa zein Baskongadetako eskubide foralak murriztea izan zen. Beranduago beste bi altxamendu karlista ere izan ziren, 1846an eta 1872an.\nEgoera gogor honek, euskal-nafar hizkuntza, literatura eta historia gorde eta hedatzea helburu zuen mugimendu kultural zabala sortzea eragin zuen. Literaturaren alorrean erromantizismoan koka daitekeen mugimen hau “Asociación Éuskara”ren bidez bideratu zen; elkarte horretako kide izan, edota beronen inguruan ibili ziren makina bat nafar idazle.\nHorien artean ezagunena Francisco Navarro Villoslada (1818-1895) olerkari, kazetari, antzerkigile eta, batez ere, eleberrigile erromantikoa izan zen. Berak idatziak dira Doña Blanca de Navarra (1845) eta Amaya o los Vascos en el siglo VIII (1877) eleberri historikoak.\nBere nortasun ikaragarria hainbat arlotan –politikan, kazetaritzan, historian, hizkuntzalaritzan, antropologian eta literaturan– hedatu zuen beste idazlea Arturo Campión Jaimebón (1854-1937) izan zen. Bere ibilbide pertsonala errepublikazaletasun federaletik, federal kutsuko abertzaletasun epelerainokoa izan zen; azken epe horretan, bere ideiak “Jainkoa, Foruak eta Euskalerria” terminoekin laburbildu daitezke. Euskaraz eta gazteleraz idatzi zuen; azken hizkuntza honetan idatzitakoen artetik aipatzeko modukoak dira bere hiru eleberriak, hala nola, D. García Almorabid. Crónica del siglo XIII (1889), Blancos y Negros (1898) eta La bella Easo (1909).\nJuan Iturralde y Suit (1840-1909) izan zen Campionen ideia berak zabaltzen lan ugari egin zuen beste gizon bat. Hainbat arlotan nabarmendu zen, baina, batez ere kazetaritzan, ipuin, elezahar zein tradizio-bilketan, eta arte-historialaritzan.\nAurrekoak bezain ezaguna ez izan arren, Hermilio Olóriz Azparren (1854-1919) jauna, garaiko kulturgintzako pertsonarik nagusietakoa izan zen; artikulugile zorrotza, historialaria, eta antzerkigile zein olerkari erromantikoa. Bere idazlanik ezagunenak, dibulgaziozko La Cartilla Foral (1894) eta Breves nociones geográficas de Navarra para instrucción de los niños (1902) izan ziren. Horrez gainera, hainbat olerki eta ikerketa historikoko hainbat lan ere argitaratu zituen, hala nola, Navarra en la guerra de la Independencia. Biografía del guerrillero Don Francisco Espoz y noticia de la abolición y restablecimiento del Régimen Foral (1910).\nBerezitan berezia da José Yanguas y Miranda (1782-1863) jaunaren kasua; goitik behera konstituzio liberalaren aldekoa izan arren, erro abertzaleduna zen, eta Foruen defendatzaile sutsua gainera. Ohitura eleberri eta artikulu ugari idatzi zituen, baina legelari eta historialari lanetan nabarmendu zen, batez ere. Berak idatziak dira Diccionario de los fueros y leyes de Navarra (1828), Diccionario de antigüedades (1840) eta beronen Adiciones (1843).\nIsabeldarra izan zen beste idazle bat dugu Joaquín Ignacio Mencos y Manso de Zúñiga (17991882). Bere garaian ospea lortu zuen olerkari erromantiko honek, hainbat lan interesgarri utzi zizkigun, hala nola, El cerco de Zamora (1831) –idazlan honek Hizkuntza Akademiaren saria jaso zuen–, eta El Príncipe de Viana (1835) izenburupean argitaratutako erromantze-bilduma.\n“Asociación Éuskara”k eragindako lehen belaunaldiaren ondoren, Eladio Esparza Aguinaga (1888-1961) da nafar literaturaren baitan azaltzen den XX. mendeko lehen idazlea. Kazetaria eta eleberrigilea izan zen nagusiki, nahiz eta antzezlan zein saiakera batzuk ere idatzi zituen. Bere lehen lana Junto a las nieblas (1911) izenekoa izan zen, baina ezagunena Nere (1928). Altxamenduaren ondoren –gogoratu beharra dago gertaera honen alde egin zuela Diario de Navarra egunkariko bere erredaktoreburu postuaz baliaturik–, Blanca de Navarra (1942) idatzi zuen, hain justu beranduago lan biografiko bilakatu zuena.\nFélix Urabayen Guindo (1883-1943) errepublikazalea Toledon egin zen eleberrigile. Han, Irakasle Eskola Normaleko katedradun izan zen 1911tik 1936ra bitartean. Hiri honi beroni eskaini zizkion bere eleberrietatik hiru: Toledo: Piedad (1920), Toledo la despojada (1924) eta Don Amor volvió a Toledo (1936). Bere beste kuttuna Nafarroa zen; herrialde honi beste trilogia hau eskaini zion: El barrio maldito (1925), Centauros del Pirineo (1928) eta Bajo los robles navarros. Azken hau hil baino zertxobait lehenago idatzi zuen, baina ez zen argitaratu 1965ra arte.\nSaiakera eta foilletoia ere bere baitan hartzen dituen Urabayenen lana prosa fin eta atseginekoa dela esan daiteke; paisajista bikain eta liriko sakona dela erakusten digu.\nUrabayen alde batera utzita, XX. mendearen 60ko hamarkadara artean nafar literaturaren alorrean nagusi izan ziren gainerako idazleek, gutxi-asko frankismoak indarrean jarritako erregimenarekin bat egin zuten; horrek ez du esan nahi haien literatur merituak eta nafar letrei egindako ekarpenak onartu behar ez direnik, inolaz ere.\nManuel Iribarren Paternáin (1902-1973) izan zen horietako bat; bere garaian ezagun samarra izan zen olerkari eta antzerkigile gisara, nahiz eta zenbait eleberri, saiakera zein kazetaritzaartikulu ere idatzi zituen.\nRomance (1943) eta A mi madre (1945) sonetoek sariak eskuratu zituzten olerkien sailean; El capitán de sí mismo (1951) eta El misterio de San Guillén y Santa Felicia (1964) lanek antzerkiarenean. Bere eleberriak ohiturazkoak direla esan daiteke, bestak beste, San hombre. Itinerario espiritual (1943) nabarmentzekoa.\nBeste Iribarren bat, Jose Maria (1906-1971) izan zen garai horretan irakurle gehien zituen idazlea. Egun ere bere lan linguistiko eta ohiturazkoetara jo ohi da. Sona eta ospea eman zizkioten liburu etniko zein ohiturazkoenen artean Batiburrillo navarro (1943), Navarrerías. Álbum de variedades (1944) eta batez ere De Pascuas a Ramos. Galería religioso-popular-festiva aipa daitezke. Honekin batera esan beharra dago gaurko egunean bizi-bizirik dirauten liburuak direla bere Vocabulario navarro (1952) eta bere Adiciones (1953), bai eta El porqué de los dichos (1962) ere. Guztiz interesgarriak dira era berean Mola gudalburuari buruzko bere lan historikoak –gogora dezagun Iribarren Molaren beraren idazkari partikularra izan zela–, Espoz y Mina gerrillariari buruzkoak, bai eta Pamplona y los viajeros de otros siglos (1957) ere.\nÁngel María Pascual Viscor (1911-1947), kultura-maila handiko idazle eta kazetaria, oso gaztetandik hasi zen hainbat egunkari zein aldizkaritan idazten. 1936an Arriba España izeneko egunkaria sortu zuen beste batzuekin batera, eta hor egin zuen lan 1947an hil zenera arte, hasiera beretik Falange Españolako kide izan zen Pascualek.\nEugenio D’Orsen pentsamendu eta estetikak eragin handia izan zuten Pascualengan; berau Iruñeko, hots, “hirugarren ordenako hiriburuko” –izaera hau inork baino hobeto azaltzen zuen bere kazetaritzaartikulu zein marrazkietan–, kronikari argia izan zen. Lehen aipatutako artikulu horietako zenbait, hurrenez hurren 1963an eta 1987an argitaratutako Glosas a la ciudad eta Silva curiosa de Historia liburu marduletan azaltzen dira.\nArtikulu-bilduma horiez gain, interesgarriak dira oso honako lan hauek, hala nola, bizirik argitaratutako olerkia, prosa eta antzerkiaren arteko literatura fantastiko bitxia den Amadís (1943), eta hil ondoren argitaratutako Capital de tercer orden (1947), espainiar olerki sozialaren aurrekaria izan zena, eta Catilina, una ficha política (1948). Azken lan honi buruz, Pascualek desilusio baten historia zela esan zuen.\nEspainiako gerra zibilaren garaiko azken nafar idazlea Rafael García Serrano (19171988) dugu; idazle eta kazetari honek gai bat erabiltzen du ia beti bere lanetan: gerra zibila. Bere idazlanik ezagunenen artean daude La fiel infantería (1943) eta Plaza del Castillo (1951) eleberriak. Horietan Sanferminetan zein 1936ko uztailaren 18an Iruñean zein giro zegoen islatu zuen.\nHorrez gainera olerkari, ipuinlari eta gerra zibila zein bizitza militarra oinarri zituzten zenbait filmetako gidoilari ere izan zen.\nOso bestelakoa da Ángel Martínez Baigorri (1899-1971) olerkariaren mundua. Lodosan jaio, 1917an Jesusen Konpainian sartu, 1933an apaiztu eta hiru urte beranduago Nikaraguara joan zen. Orduz geroztik Amerika erdialdeko hainbat herrialdetan bizi izan zen, Nikaraguan, El Salvadorren, Mexikon eta berriz ere Nikaraguan, 1971ean hil zenera arte. Unibertsitatean aritu izan zen lanean Literatura eta Estetikako irakasle gisa, eta zenbaitek nikaraguar olerkari gisara ere hartzen du, herrialde horretan idatzi baitzituen bere idazlanik gehienak.\nMartínez Baigorriren olerkiaren iturriak, espainiar urrezko gizaldiko olerkaririk onenak dira, bai eta Juan Ramón Jimenez edo Paul Clodel bezalako olerkariak ere. Hiru gai nagusi lantzen ditu: nikaraguar eta espainiar teologikofilosofikoak. Hainbat olerki-liburu idatzi zituen Baigorrik; horiek denak Nafarroako Gobernuarena den Vianako Printzea Erakundearen Poesías completas liburukietan bildu ziren 1999an.\nJoan den mendeko 60ko hamarkadaren azken aldera, Nafarroak aldaketa ugari bizi izan zituen politika- zein gizarte-mailan. Ordura arte zerion apaiz zein militar kutsuko probintziaren hiriburu izateari uzten hasia zen, eta giro zein kezka berriak nagusitzen hasi ziren hiriko kultur giroan.\nKezka hauen helmuga eta abiapuntu izan ziren 1972ko Iruñeko Topaketak; topaketa hauen bidez hiriak erabat zabaldu zizkien ateak garaiko abangoardiei.\nLiteratur munduan ere, literaturari berari arnas berria eman eta aurreko aldiari amaiera eman zioten izen berriak sortu ziren.\nRío Arga. Olerkiaren alorrean nabaritu zen berrikuntza, 1963az geroztik Niza kafetegian bildu ohi ziren olerkariek bultzatuta. Bilera horietatik atera zen Nafarroan egiten zen olerkia zabaltzeko baliagarri izango zen aldizkaria sortzeko ideia. Horrelaxe jaio zen Río Arga 1976an; lehenik Angel Urrutiak zuzendu zuen, eta ondoren Jesus Mauleonek.\nAldizkari honen 25 urteko ibilbidean, bere orrialdeetan honako idazle hauen lanak argitaratu dira, besteak beste: Urrutia zein Mauleonen olerkiak, eta Salvador Muerza, Jesus Gorriz Lerga, Víctor Manuel Arbeloa, Fernando Luis Chivite, Carlos Baos Galán, Jose Luis Amadoz, Angel Amezketa, Fermin Anzizar zein Juan Ramon Corpasenak.\nRío Argaz gainera, badira beste aldizkari batzuk Nafarroan olerkiaren hedatzea ekarri dutenak – edukian olerkia soilik edo literatura zutenak orokorrean–, baita hainbat sari eta lehiaketa ere, idazle berriak ezagutarazteko baliagarri izan direnak.\nOlerkari ezagunak. Ezagunak diren, eta XX. mendean zehar nabarmendu diren olerkarien artean, aipamen berezia merezi dutenak dira, esaterako: Angel Urrutia (1933-1994) bere Los ojos de la luz (1990) lanarekin, baita hil ostean, 1999an, argitaratu zen Antología poética ere; Jesús Górriz La vidriera (1991) eta Memorial del gozo (1994) lanekin; Charo Fuentes Con un papagayo verde (1990) obrarekin; Juan Ramón Corpas Diván del daño y de la llama (1990) lanarekin; Jesús Mauleón Salmos de ayer y de hoy (1997) emaitzarekin; Ángel de Miguel Jardines de música oculta (1995) obrarekin; Alfredo Díaz de Cerio Primera voz (1967), Manual de soledades (1987), Campos de ceniza (1998), Paisaje con pájaros grises (1999), Donde callan los árboles (1999), Jardín de arena (1999), Claro silencio (1999), Los Ojos que te miran, los labios que te cantan (2000) lanekin; Carlos Baos Galán, Alguien atravesó la madrugada (1990), Con más poder que el tiempo (1996) eta Tanto y ningún prodigio (2000) lanekin; Iñaki Desormais (Ignacio Ochoa de Olza), Cinerario de risas ardientes (1991), Tauromaquia (1994), Antología del desamparo (1995) eta El yelmo de Mambrino (1998) obrekin; Alfonso Pascal Ros, Supe de ti tu incertidumbre. Los poemas del apátrida (1990), Nocturnos sin protocolo/Tirones (1991), La quema de Van Gogh y otras visiones (1992), Modales de los cuerpos desolados/De tí impaciencias (1993), Los vínculos del verdugo (1993), De aquellos mares, estos sueños (1993), Primera reunión (1995) –bere lehen bost olerkiliburuen antologia–, Modus faciendi (1999) eta Noches bajo mares (2000) multzoarekin; Manuel Martínez Fernández de Bobadilla Redonda soledad de arena y cielo (1990) De púrpura y otoño (1995) eta Fuegos de la Navidad (1998) hirukoarekin; José Javier Alfaro Memoria del olvido (1991), Sonetos a cuatro voces (1994), –liburu hau Victoriano Bordonaba, Esteban Buñuel y Juan Colinorekin batera idatzi zuen–, Magiapalabra (1996) eta Asfalto y piel (1999) lanekin; Marina Aoiz, lurrari eskainitako bere trilogiarekin: La risa de Gea (1986), Tierra secreta (1991) eta Admisural (1998); Juan Manuel Sánchez Estévez Desde el alba con sombras (1990), Aunque es de barro todo (1992) eta Destino de la niebla (1994) hirukotearekin, Roberto Simón A sueño lento hierve el alma (1990) eta Tierra poseída (1997) lanekin, Ramón Irigoyen –greziar idazleen itzultzailea ere badena–, Cielos e inviernos eta Los abanicos del caudillorekin, eta Miguel Sánchez Ostiz Invención de la ciudad (1993) eta La marca del cuadrante (2000) idazlanekin.\nBelaunaldi gaztea. Kontua da, aurrez aipaturiko olerkari zerrenda luze horri, gazteagoak diren eta nafar olerkigintzari etorkizun oparoa ziurtatuko dioten belaunaldi berrietako hainbat eta hainbat olerkari gehitu behar zaizkiola. Horien artean leudeke, esaterako, Carmen Gonzalez Lage, Luis Arbea, Julia Guerra, Xavier Santakiteria, Iñaki Alvero, Iñaki Armendariz, Javier de Navascués, Javier Olivar, Javier Velaza, Amaya Sanz, Maite Pérez Larrumbe, Ramon Eder, Luis Villafranca, eta abar luze bat.\nAntoñana. Pablo Antoñana da, zalantza izpirik gabe, aurreko belaunaldiko prosalaririk onena; literatur mundu pertsonal baten sortzaile, eta ondorengo belaunaldien maisu da oraindik ere. Bere lehen eleberriekin sari ugari eskuratu arren, 80ko hamarkadara arte ez zitzaion hain merezia zuen arrakasta iritsi. Onarpen-puntako honen gailurra 1996ko Vianako Printzea Saria eskuratzearekin etorri zitzaion.\nEl capitán Cassou bere lehen eleberria, 1959an idatzitakoa, argitaratu gabe egon da 1993ra arte. Ondorengo lanarekin, No estamos solos-ekin Sésamo saria irabazi zuen 1961an –baina, 1963an eman zen argitara. La cuerda rota finalera iritsi zen 1962ko Nadal sarian. Nekez uler daitekeen arren, ez zen 1995era arte argitaratu. Azken eleberrien izenburuak El Sumario (1964), Pequeña crónica (1975) –Donostia Hiria Saria irabazia, 1973an– eta Relato cruento (1979) –eleberrien sailean, 1977an, Nafarroa Saria irabazi zuena– dira. Hainbat ipuinliburu ere argitaratu ditu, hala nola, Patrañas y otros extravíos (1985), Botín y fuego y otros relatos (1985), La vieja dama y otros desvaríos (1993), –hemen bere lehen eleberri laburra azaltzen da–, Extraña visita y otras historias (1999) eta Último viaje y otras fábulas (2000), testu historiko bat Noticias de la Segunda Guerra Carlista (1985) eta hamaika kazetari-artikulua.\nCabodevilla. Garai berekoa da José María Cabodevilla; apaiz honek San Josecho a lápiz idatzi zuen; ustekabeko galanta eman zuen idazlan honekin, estilo aldetik arina eta ironikoa baita oso, gizatasunez betea, eta bestetik argi utzi baitzuen literatura, literatura ona, ebanjelioko mezua zabaltzeko bide gisara erabiltzeko bere nahia. Beste hamaika liburu ere baditu asmo berarekin idatziak. Horien artean dago El pato apresurado o apología de los hombres (1970) izenekoa; beronen narrazioaren egiturari dagokionez, oso berezia dela esan daiteke, oinarrian aingeru batek 26 gizon zein emakumeri buruz egindako beste horrenbeste txosten baitauzka.\nSánchez Ostiz. Iruñearen irudia den Umbría izeneko hirian bere mundu pertsonala sortu eta kokatzen duen beste nafar eleberrigile handia Miguel Sánchez Ostiz da; honek Antoñanak bezala, 2001eko Vianako Printzea Kultura saria eskuratu du.\nHorrez gainera, olerkiak, kazetaritzaartikuluak eta saiakerak ere idatzi ditu; baina batez ere eleberrigile delako ezagutzen da. Berak idatziak dira Los papeles del ilusionista (1982) –Elaberrien sailean Nafarroa saria–, El pasaje de la luna (1984), Tánger bar (1987), La quinta del Americano (1987), La gran ilusión (1989) –eleberrien sailean, Herralde saria, baita Euskadi Literatur saria ere–, Las pirañas (1992), Un infierno en el jardín (1995), La caja china (1996), No existe tal lugar (1997) –Kritika saria– eta La flecha del tiempo (2000), bere azken lana.\nBidaiei buruzko artikuluak ere idazten ditu, eta Iruñeari buruzko Pamplona (1994) izeneko liburugida baten egilea ere bada.\nHidalgo. Kazetaria eta arrakasta handiko eleberrigile emankorra dena, Manuel Hidalgo da; bere lehen lana, El pecador impecable, 1986an argitaratu zuen. Ondoren beste makina bat ere idatziak ditu, azkena 2000n argitaratutako Días de agosto delarik.\nBeste eleberrigile batzuk. Beste nafar eleberrigileak txiki samar gelditzen dira Antoñana eta Sánchez Ostizen aurrean, baina badira idazle interesgarriak, hala nola, aurrez aipaturiko Jesús Mauleón, El tío de Jaimerena, Osasuna se traduce la salud eta El senador Villanueva lanen egilea; Serafín Senosiáin olerkaria El cuerpo tenebroso eta El espejo invisible lanena; Daniel Vidaurreta, La Mañueta, El espejo de la sirena, eta La noche del insumiso obrekin; Javier Mina eta bere Más la ciudad sin tí eta La defección de Búnkol; Germán Sánchez Espeso La mujer a la que había que matar eta No dejéis el cuchillo sobre el piano; Pedro Lozano Bartolozzi, Némesis o el sueño de la razón, Pemmican eta El polipasto noticioso; Fermín Goñi bere Y en esto llegó Fidel eta Las mujeres siempre dijeron que me querían lanekin; Emilio Echavarren Músicos-ekin, eta abar.\nEleberrigile berriak. Azken urteotan, eleberria landu duten nafar idazle berriak azaldu dira, besteak beste, Javier Eder, Fernando Chivite, Eduardo Gil Vera, Javier Gúrpide, Maria Markotegi, Javier Rodrigo, Cristina Aznar, Ana Rioja, Felipe Cambra, Patxi Irurzun, Juan Jose Domínguez, Felix Guerrero, Pedro Pastor, Jose Luis Rodríguez Plaza, Araceli Arana Díaz de Cerio, Helena Goñi…, esaterako.\nEleberri historikoa. Eleberriaren baitan, geroz eta indar handiagoa hartzen ari den saila historikoa da; arlo honetan nabarmendu daitezkeen idazleak Caballo de Troya liburuaren egilea den Juan José Benítez; Javier Díaz Huder, Nadie vio muerte tan bella, Todavía estoy vivo eta Un rey de extraña nación lanen egilea; Victoriano Bordonaba, Muza, rey del Ebro edo Blanca Sanz, Viaje a la Gascuña, La bella vizcaína, Los hijos de Munia eta Aquellas costas de Inglaterra lanen egileak dira. Azpigenero horretan kokatu izan dute beren akzioa gazteagoak diren Javier Gúrpide, Iñigo de Miguel, Pedro Pastor eta Ignacio del Burgo idazleek.\nKontaketak, ipuinak. Nafar idazleek asko landu izan dute ipuin zein kontaketen generoa. Ugari dira kontaketa eta ipuinliburuak argitaratu dituzten sona handiko olerkari eta eleberrigileak. Hauen artekoak ditugu Antoñana, Sánchez Ostiz, Hidalgo, Ramon Irigoyen, Angel de Miguel, Juan Ramon Corpas, Pedro Lozano Bartolozzi, Iñaki Desormais, Emilio Echavarren, Fernando Chivite, José Javier Alfaro, Victoriano Bordonaba, Juan Gracia, Miguel García Andrés, Jesús Carlos Gómez, Juan Arbeloa eta Ernesto Maruri.\nHaur eta gazteentzako literatura. Nafar idazle asko dira era berean haur zein gazteentzako literatura egin dutenak; ezagunenak aipatzearren, hortxe ditugu Lucía Baquedano La casa de los diablos, Los bonsais gigantes lanekin, Ramon García Domínguez Renata toca el piano, estudia inglés y etcétera, etcétera, etcétera, ¡Por todos los dioses! eta Renata juega al príngate, al balón y etcétera, etcétera, etcétera obrekin eta Jesus Ballaz El muñeco que anunció la Navidad, ¡No te rindas, Orestes! eta Turno de noche liburuekin.\nOso urruti gelditzen dira lehen nafar antzerki-idazleak eta hauen lanak; horietatik lau aipatzearren, hauek hautatu ditugu: Cristóbal María Cortés y Vitas (1740-1804), bere Atahualpa tragediarekin Madrilen saritua izan zena, Navarro Villoslada (1818-1895), Herminio de Olóriz (1854-1919) edo Arturo Campión (1854-1937).\nEsan beharra dago Nafarroa ez dela nabarmentzen antzerkigintzari egin dion ekarpena dela-eta, nahiz eta nahikoa ezagunak diren abesbatzentzako egitura eta erlijiozko ukitua duten hainbat lan, hala nola, Pasión de Andosilla, Misterio de Reyes de Sangüesa edo Misterio de San Guillén y Santa Felicia de Obanos; azken hau Manuel Iribarrenen lana da.\nHonez gainera aipatu beharra dago badirela XX. mendearen lehen erdian egiten ziren antzezpenei buruzko berriak; hauetan nafar egileen lanak antzezten ziren. “Ateneo Navarro” elkartea zen ekintza hauek bultzatzen zituen erakundeetako bat; bere egoitzan antzeztu zen esaterako 1934ean Juaristi medikuaren El coloquio de las edades; Círculos carlistas izenekoetan ere, beste hainbaten lanen artean Ignacio Baleztenaren lanak antzezten ziren Furri contra Campiñari, El ópalo de los duques de Petrogrado, eta beste.\nIruindarren antzerki zaletasunaren aurrekari garrantzitsua, aita Karmelok sortutako Tirso de Molina antzerki taldea izan zen; talde honek hainbat lan taularatu zituen 1949-1959 hamarkada horretan, horien artean aita Karmelok idatzitako hainbat.\nAmadís de Gaula, Valle Inclan eta El Lebrel Blanco-ren moduko antzerki taldeen sorrerarekin, handituz joan zen herriaren antzerkizaletasuna, eta idazle berriak ere azaldu dira; azken hauen artean aipagarria da Patxi Larrainzar; berak idatziak dira Carlismo y música celestial, Navara sola o con leche, Utrinque roditur eta Bardo de Izalzu.\nTeatro Estable eta Escuela Navarra de Teatro 1980 eta 1986an sortu ziren eta beste hainbat antzerki talderi esker eutsi dio bizirik Nafarroan antzerki zaletasunak. Moldaketa eta sarri taldetarako lanak zirenak antzeztu izan dituzte; gutxi dira, ordea, Nafarroan sortu diren autore berriak. Carlos Ansó, Don Quijote o el sueño de Cervantesen egilea da salbuespenetako bat.\nEz da atzo goizeko kontua tokian tokiko egunkariek literatur artikuluak modu berezian zaintzea –eta zenbait kasutan mimatzea ere–; hori horrela izanik, astekako artikuluetarako zein eguneroko zutabeetarako idazlerik onenak fitxatzen saiatzen dira. Luzea da oso egunkari horietan bikain idazten duten kazetarien zerrenda, hala nola, Fernando Pérez Ollo, Jose Manuel Iriberri, Jose Antonio Iturri, bai eta idazleena ere: Sánchez Ostiz, Pablo Antoñana, Juan Ramon Corpas, Víctor Manuel Arbeloa, Jose María Romera, Tomas Yerro, Aingeru Epaltza, Javier Mina, Fernando Chivite, eta beste zenbait.\nEz da harritzekoa, beraz, noizean behin artikulu-bilduma diren liburuak kaleratzea; horren adibide ditugu El árbol del cuco, Las estancias del Nautilus, Palabras cruzadas eta El vuelo del escribano, Miguel Sánchez Ostizek idatziak; Patrañas y otros extravíos, Botín y fuego, Pablo Antoñanarenak; Sanfermines a vuela pluma, Jose Miguel Iriberrirena; Sobre Daniel y otras cosas de menor importancia eta La guerra del sofá, Manuel Hidalgorenak, eta Juego de palabras, Jose Maria Romerarena.\nBidaia eta tokien literatura[aldatu]\nEz dira asko bidaia edo tokien literaturara hurbiltzen diren literatoak, bigarren mailako literatura, edota besterik gabe dibulgaziozkoa delakoan. Hala eta guztiz ere, Benjamín de Tudelaren SéferMasa’ot liburuaz geroztik, ez dira gutxi lan horri heldu dioten goi-mailako idazleak.\nGure ingurumari honetan ere badira horren adibideak, asko ez izan arren. Batzuk beren herrialdea, beren hiria, bertako jendea modu irreal, baina aldi berean errealean deskribatzen dute; hain da hori horrela, non tokia zein den berehala asma baitaiteke. Horren adibide ditugu Antoñanaren Yoar errepublika, Sanchez Ostizen Umbría, edo Ángel de Miguelenak diren Anales de la catedral-república de Arravan-eko, zein Estellas, unicornio y carbunclos-eko Estella.\nBeste batzuk monografia, glosaliburu, bidaia edo gida bidez egiten dute. Hortxe ditugu esaterako Leoncio Urabayen bere Biografía de Pamplona-n, Ángel María Pascual bere Glosas a la ciudad-en, Miguel Sánchez Ostiz, 1994an idatzi eta oso ezaguna ez den Pamplonako gidan, Ignacio Aranaz Pamplonarion, edo Iñaki Desormais Adios Pamplona-n.\nBeste adibide batzuk Jose Javier Uranga eta Bardenas Reales bere liburua; Juan Ramon Corpasen Paisajes y relatos, –idazle honek bere goi-maila literarioa Guía de Navarra-n eta Curiosidades del Camino de Santiago-n erakutsi du–, Victor Manuel Arbeloa, zeinak, bidaia-liburu gisara Por Navarra-ko hainbat liburuki argitaratu baititu, Viaje al poniente idazlanean Donejakue Bidaiaren Nafarroako zatia deskribatzen duen Valentín Redín, Daniel Vidaurreta eta bere Viaje a la sierra de Guara eta Javier Pagola; azken honek Navarra por mil caminos liburuan, bidaia hori egiterakoan bizi izandako pasadizoak sentiberatasun handiz kontatzen ditu.\nNafar literaturaren baitan garrantzi handikoak dira aldizkari espezifikoak, halaber, sari eta lehiaketak. Ukaezina da literatur adierazpide eta sorkuntzarako bide eta pizgarri funtsezkoak direla.\nAldizkariei dagokienez, une honetan badira batzuk literaturaren sugarrari bizirik eusten diotenak.\nRío Arga. Aspaldikoena eta sona handienekoa Río Arga olerki aldizkaria da. Lehen alea 1976an argitaratu zen, eta bere xedea, orduan Nafarroan abangoardiako olerkari talde baten kezkak bideratzea zen. Lehen zuzendaria Ángel Urrutia Iturbe izan zen, eta kargu horretan aritu zen 1976tik 1983ra arte. Orduz geroztik zuzendaritzan aritu direnak Jesus Mauleón, Tomás Yerro, Juan Ramon Corpas eta Victor Manuel Arbeloa dira.\nPamiela. 1983an azaldu zen Pamiela aldizkariaren lehen alea. Honen xedeak bi ziren: batetik liburuaren lagunak informatzea, kritikatzea eta pedagogikoki janztea, eta bestetik Auzolan liburutegia eta haren bezeroen arteko komunikazioa ziurtatzea. Pamiela aldizkariaren 15 zenbaki kaleratu dira, horietatik batzuk monografikoak, eta horietan landu diren arloetako batzuk, liburuei buruzko kritikak, elkarrizketak, istorioak, humore grafikoa eta komikiak dira. Baina, 1990 aldera desagertu egin zen.\nPasajes. Pasajes aldizkariak bizitza labur baina bizia izan zuen (1985-1987). Zortzi zenbaki argitaratu ziren; lehen laurak Miguel Sánchez Ostiz eta Serafín Senosiainek zuzendu zituzten, eta azken laurak, aldiz, Sánchez Ostizek editorialeko kontseiluarekin batera. Literatura hutsezko aldizkaria izan zen; bertan idazle nafarrek zein nazionalek idazten zuten, eta horrez gainera, nazioarteko literaturako zenbait autoreren hainbat lan original ere argitaratu ziren.\nElgacena' Lizarran jaio zen 1982an Ángel de Miguel eta Juan Ramón Corpasen kezken ondorioz, Lizarra inguruko idazle ugarien topagune izateko. Hasiera hasieratik herri horretako eta beronen inguruko hutsune kulturalari aurre egiteko tresna izan da. Horrek ez du esan nahi bertako aldizkaria denik soilik; Nafarroako zein Euskal Herri guztiko idazle zein marrazkilari –bere ezaugarririk nagusietakoa da hau– onenek esku hartzen dute bertan.\nLizarrako aldizkaria sortu zen urte berean jaio zen Tafallan Sombra de Poetas izenekoa, literaturarekiko zaletasuna zuten gazte batzuek sustatuta. Hasiera batean herrian bertako olerkariei soilik zuzendutako aldizkari izateko sortu zen, baina laster hasi ziren kanpoko olerkari, marrazkilari zein idazleak ere esku hartzen; horrekin batera, aldizkariaren egiteko nagusietako bat ordurako ahantzirik zeuden nafar idazleak berreskuratzea ere bazen.\nLuces y sombras. Izen berria hartu zuen 1990tik aurrera, Luces y sombras alegia, eta bere ahaleginak kultur ekintzak sustatzera zuzenduko ditu. La higuera izeneko olerki liburu-bilduma jarri zuen abian 1991ean, eta 1994ean María del Villar Berruezo olerki sariketa antolatu, Tafallako Udalarekin batera.\nLucanor. Bada aldizkari bat, Lucanor, protagonista bakartzat ipuina duena. Luis Martín Nogales eta Jose Luis Gonzálezek sortu zuten 1988an, eta horren xede nagusiak bi dira: batetik, ipuina kritikoki aztertzea, literatur generoa den aldetik, eta sormena bestetik. Bere orrialdeetan, orain arteko zenbakietan, bai eta gaurgaurkoetan ere, espainiar ipuingilerik onenen lanak aurki daitezke.\nTraslapuente. Nafarroako literatur munduan azaldu den azken aldizkariak Traslapuente du izena. Tuterako aldizkari honen azpitituluak zera dio: Nafar Erriberako Literatur Aldizkaria. 1990ean sortu zen, beste hainbaten moduan Tuterako olerkari talde batek eginiko hamaika bileraren fruitu. Honen asmo nagusia Erriberako sormen poetikoaren oinarri sendo izatea baldin bada ere, nafar zein espainiar idazleek, bai eta narraziogileek ere idazten dute bertan. Horrez gainera, Erriberan antolatzen diren kultur ekintzen berri ere ematen du. Tafallan bezala, Traslapuente ere olerki liburuen bilduma egiten hasi da.\nSariak eta editorialak[aldatu]\nAldizkariez gainera, argi dago literatur sariek eta lehiaketek garrantzi handia izan dutela idazle askoren bilakaeran eta sendotasunean.\nHorrela, bada, Iruñeko Udal Aurrezki Kutxak 1977an sortutako hiru lehiaketek, Navarra, eleberrian, Arga, olerkian, eta Salvador, euskarazko literaturarenean, nafar irakurlegoari autore askoren lanaz gozatzeko aukera eman diote. Autore horietako batzuk aipatzearren, hauek hautatuko genituzke: Antoñana, Aranaz, Mauleón, Sánchez Ostiz, de Miguel, Vidaurreta, eta abar narratzaileen artean; Baos Galán, de Miguel, Corpas, Arbeloa, Vitoria, Céspedes, eta abar olerkarien artean, eta Iturbide, Zabaleta, Alberbide, Gil Bera, Perurena, Epaltza eta beste hainbat euskaraz idazten dutenen artean. Sarion azken deialdia 1993an egin zen, hein batean bere gain hartu baitzituen Nafarroako Gobernuak bere Literatur sormen eta hedapenerako Sariarekin.\nUrte batzuk lehenago, 1973an, Tudela hiria ipuin lehiaketa antolatzen zen. Bertara, nafar ipuingilerik onenak aurkeztu izan dira. Gauza bera esan daiteke olerkia saritzeko tuterar herriak antolatzen duen izen bereko lehiaketaz; 1985ean sortu zenez geroztik nafar olerkaririk onenak pasa dira bertatik.\nHonekin batera esan beharra dago Tuterako Udala-Castel Ruiz Kultur Guneak Nafarroa ipuin sariketa antolatzen duela 1993az geroztik.\nBerezitan berezia da zinez Agoizko Bilaketa Kultur Taldea elkartearen kasua, oso biztanle gutxiko herria izan arren, olerkari zein narratzailerik onenak biltzen jakin izan baitu 1985az geroztik antolatu izan dituen hainbat literatur lehiaketetan, hala nola, urte horretan bertan sortutako Tomás Fermín de Arteta saria narrazioan, 1986ko Villa de Agoitz saria olerkigintzan eta 1987ko Francisco Indurain saria, idazle gazteentzako letretan.\nBeste olerki sari bat, Iruñeko udalak 1990ean sortu zuen Ciudadela izenekoa da. 1997an izen berria hartu zuen, hala nola, Iruñeko gazteentzat gaztelerazko literatur lehiaketa, bi arlo saritzen zirelarik: olerkia eta narrazio laburra. Iruñeko Udalak berak 1985az geroztik euskarazko literatur lehiaketa bat ere antolatzen du idazle gazteentzat, narrazio laburren, olerkien eta bertso paperen modalitateetan.\nAzkenik, Atarrabiako Udalak Pedro de Atarrabia narrazio lehiaketa antolatu zuen 1989an.\nSari hauekin batera, funtsezkoa izan da era berean zenbait argitaletxe nafarren lana; hor ditugu, esate baterako Vianako Printzea Erakundea eta bertako Argitalpen Zerbitzua, Pamiela aldizkariaren inguruan sortutako izen bereko argitaletxea, bai eta literaturarik onenaren zerbitzura lan bikaina egin duten Hierbaola Ediciones, narrazio-lanak argitaratzen dituena eta Medialuna olerki-lanak argitaratzen dituen argitaletxea, biak txikiak.\nBeren katalogoetan literatur lanak ere badituzten beste nafar argitaletxeak Diario de Navarra-ko Ediciones y Libros, Mintzoa eta Txalaparta dira.


altzairu altzairuzko ezaugarriak - Berriak - SHANDONG AIPURUI STEEL PLATE CI., LTD\nAluminizatutako zink altzairuzko xaflaren gainazala izar lore leun, lauak eta zoragarriak dira, oinarrizko kolorea zilarrezko zuria da. Estaldura egitura bereziak korrosio erresistentzia bikaina du. Zink aluminizatutako plakaren bizitza normala 25A-ra iritsi daiteke, beroarekiko erresistentzia ona. , 315 ½ tenperatura altuko inguruneetan erabil daiteke; estaldurak pintura filmarekin itsaspen ona du eta prozesatzeko errendimendu ona du. Prentsatu, ebakitzen, soldatzen, etab. Gainazaleko eroankortasuna oso ona da.\nEstalduraren konposizioa% 55 aluminioz,% 43,4 zinkz eta% 1,6 silizioz osatuta dago. Aluzinc altzairuzko xaflaren ekoizpen prozesua altzairu galbanizatuzko eta aluminizatutako xaflaren antzekoa da, hau da, urtzeko etengabeko estaldura prozesua. aluminio-zink aleaziozko estalitako aluminio-zink altzairuzko plakak korrosio-erresistentzia handiagoa du bi aldeetatik ingurune berera jasaten denean lodiera bereko altzairu galbanizatuzko plakarekin alderatuta. produktuek itsaspen eta malgutasun bikaina dute.


Tontorretan elurra eta giro beroa bidean, 510 ausartentzat - Lasterketak.eus\nMendi maratoien Munduko Kopako aurreneko proba honetan jendetza eta giro bikaina espero dira. Aratzeko eta Aizkorriko gailurrak ez dituzte joko. Parte-hartzaileen artean, iazko irabazle Ricky Lightfoot da aurtengo hutsunerik nabarmenena.\nGiro beroa, eguraldi hotza eta bustia, tontorretan elurra eta guzti, eta, beste edozeren gainetik, parte-hartze errekorra, 510 ausartek hartuko baitute parte Zegama-Aizkorri IX. mendi maratoian. Eta hori 1.600 parte-hartze eskakizun baino gehiago izan direla.\nBeste behin, Zegama txiki geratuko da mendian gora eta behera ibiliko den jende oldearen aurrean. Korrikalari herrikoiak, kirolari ohiak edo, besterik gabe, aurpegi ezagunak -Aitor Osa txirrindulari ohia, Aitor Lopez Rekarte futbolari ohia, Mikel Erentxun abeslaria…- eta, noski, baita aurreneko izateko lehiatuko direnak ere. Orotara 510 korrikalari.\nFaboritoak asko ezagunak dira proba honetan. Hala ere, bihar ez da iazko irabazlea, Ricky Lighfoot, Zegaman izango. Bai, ordea, mendi maratoi hau irabaztea zer den ongi dakiten zenbait: Kiliam Jornet edo Robb Jebb, errekorra duen korrikalaria. Horrez gain, Agusti Roc, munduko txapelduna, Raul Garcia, Zegaman bigarren izan dena, Jessed Hernandez, Tofol Castañer edo Fernando Etxegarai eta Jokin Lizeaga euskaldunak.\nEmakumeen artean, Emanuela Brizio, iazko irabazle eta errekorduna izango da faborito nagusia, baina aurkari gogorrak izango ditu, tartean, Megan Kimmel, Elbruseko lasterketa bertikaleko irabazlea, Estefanie Jimenez edo Nerea Amilia euskalduna, Anbotoko kilometro bertikaleko irabazlea. Orotara, 12 herrialdetako parte-hartzaileak izango dira, mendi maratoien Munduko Kopako aurreneko proba puntuagarrian.\nOhiko ibilbidea jarraituko du Zegama-Aizkorri mendi maratoiak. Alabaina, eguraldi txarraren esperoan, elurra ere izango omen delako iragarpenaren arabera, Aratz eta Aizkorri mendi gailurrak ez dituzte zapalduko.\nZergatik 510 bakarrik?\nAzken urteetako 450eko kopurua gainditzea deliberatu du proba honetako antolakuntzak, jasotako eskakizun mordoa dela-eta. Orotara, 250 boluntario izango dira proba egunean eta korrikalariei ahalik eta zerbitzu egokiena ematea dute helburu.\n«Antolakuntzak, izandako eskaera kopurua handia zela kontuan hartuta, ahalegin berezia egin du aurten parte-hartzaile gehiago zerrendan sartzeko. Beraz, 510 korrikalari daude igandeko probarako. Kanpotik beharbada, erraza ikusten da jende gehiagori aukera ematea, baina gure probaren ezaugarri garrantzitsuena korrikalariei eman behar diegun arreta eta zaintza da, eta ez dugu eginkizun honetan huts egin nahi», adierazi zuen Zegamako alkate eta lasterketako antolatzaile Edurne Albizuk.


Bideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-294-014 kodeko bideoa nahi duzula aipatzea: ahotsak@ahotsak.eus\nAsto gainean errotara joaten zen sarri, Barrena Txikira, arto-irin bila. Apalategi inguruan ere beste errota bat zegoen. Errotak: Eitzagan, Ezkaregin, e.a.\nGaia(k): Baserria » Baserriko lanak » Baratzea eta soroa\n- Oiñ aittatu dozu, arto billa zu juaten ziñala, ez?\n- Artuan billa, bai. Arturuna erosi, ta panaderuari esaten […] “Oye, amak esan desta berrogei kilo arturuna emoteko”. Ta harek errotia eukitzen zeben, zaku bat hartzen zeban ta “ra!” paliakin bete, pisau ta “aiba!”, astua eruaten neban nik, ta errotarixak eitten eban “da!” bota astuari, lotu sokiakin, “hala, etxera!” Ama bera […] dirua eruatera. Ama ez dakit zelan arreglatzen zan, nik ez neban eruaten dirurik eta! Amak pagauko zetsan!\n- Barrena Txikixa! Oin han, badago ba… gasolineria?\n- Bai. Gasolin… ha baiño honutzatxuago zan Barrena Txikixa, errotia zeguan han. Ta han ura etortzen zan zeretik, Bizkaittik gora, Ermua ondotik ura, presia […] ta errotia zeguan hor. [Hortan] beste etxerik ez zeguan. Han etxe zahar bat… Ha etxe zaharra… oin be segidu eitten dau e! Gasolinerian albuan. Ha etxia, noraki noizko etxia dan haura e! Ha baiño hori errotiori beherago zeguan, Eibar aldera!\n- Beste errotia zerian… horra gutxi juaten giñan gu... Maltzaga baiño beherago, zein da hori?\n- Bai, Apalategi. Apalategin beste errota bat, hara be juanda nago behin baiño gehixagotan. Han be errotia zeguan. Gero beste bat, Ezkaregi-Errotia edo hor basarrixan. [Hara ez giñan juango …] baiña hor beste basarri bat egon bihar dau. Oin ez dakit segitzen daben, lehen bazeguan. Apalategi!\n- Gu horra faten giñan jeneral… Apalategira juanda nago behin baiño gehixagotan e! Uruna ekartzera, baiña horra faten giñazen. Gero Kondia Eitza(ga)n, harek be errotia, uruna ekan. Kondia entzungo zenduen… Ermuan, edo… Eitza(ga)n! Harek be errotia ekan. Lehen errota asko eguan!\nGaztainak eta gereziak batzen\nBaserriko lanik nekezena\nBaserritik Bergarara tratura\nArbi-hazia eta artoa\nGanajaterako arto galiña eta lizar hostoa\nTxoriak uxatzeko moduak


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Kalitatearen kudeaketa,laneko arriskuen prebentzioa eta ingurumen-babesa (Modulua)" topic_facet:"Lan Arriskuen Prebentzioa (Heziketa Zikloa). Goi maila" topic_facet:"Mantentze-lanen eta kalitatearen prozesuak eta kudeaketa (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Kalitatearen kudeaketa,laneko arriskuen prebentzioa eta ingurumen-babesa (Modulua) Proposatutako gaia: Lan Arriskuen Prebentzioa (Heziketa Zikloa). Goi maila Proposatutako gaia: Mantentze-lanen eta kalitatearen prozesuak eta kudeaketa (Modulua)\n2 Fabrikazio Mekanikoa (Lanbide Arloa) 2 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... Lan Arriskuen Prebentzioa (Heziketa Zikloa). Goi maila 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila Mantentze-lanen eta kalitatearen prozesuak eta kudeaketa (Modulua) 2 Mekatronika Industriala (Heziketa Zikloa). Goi maila 2 Metal-eraikuntzak (Heziketa Zikloa). Goi maila 2 Metal-eraikuntzen industrietako segurtasun-planak (Modulua) 2 Sekuritate baldintzetatik deribatutako arriskuak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Urrats guzti horietan sakontzeko ariketa sorta oparoa eskaintzen dute irakasle lanak egiten dituzten Aitziber Alonso ilustratzaileak eta Harkaitz Cano idazleak. Iratzargailu ariketak -idazketa automatikoa ia-ia-, irudiek iradokitzen dutenetik abiatutakoak, hitzetatik irudiak sortzekoak, film zatietatik edo musika aleetatik abiatutakoak... Guztia bihur daiteke inspirazio iturri. Ariketa eta hausnarketa tarteez gain, bikoteei lanerako denbora ematen diete eta denbora horretan, hain zuzen, sortzen dira album ilustratuen proiektuak. Sortutako den-dena, izan ariketen emaitzak nola elkarlanarena, ikaskideekin partekatzen da Biko-Tekan.\nIkastaroan parte hartzeko aukeratuak diren sortzaileek beka bana jasotzen dute. Azken bi urteetan Biko-Tekan abiatutako bi proiektuek jaso dute Haurrentzako Album Ilustratuak sortzeko Etxepare Saria: Ainara Azpiazu "Axpi"k eta Paula Estevezek, Arraroa (Pamiela, 2017); Dani Martiarenak eta Ana Ibañezek, Kosimoren katiuskak (Pamiela, 2018).


Agifesek buru osasunari buruzko argazki lehiaketa antolatu du | AGIFES\nAgifesek buru osasunari buruzko argazki lehiaketa antolatu du\nAgifesen hamargarren argazki lehiaketaren helburua da buru osasuneko arazoen inguruko irudimen soziala zabaltzea, kolektiboa estigmatizatzen duten estereotipoetatik ihes eginez.\nEkimena ‘Buru osasunaren zaindariak’ sentsibilizazio kanpainaren baitan dago. Egitasmoak senide eta gertukoen papera azpimarratu nahi du.\nAgifesek, buru osasun arazoa duten pertsonen eta senideen Gipuzkoako elkarteak, X. Argazki Lehiaketa antolatu du, nahasmendu horien inguruko irudimen soziala zabaltzeko helburuarekin, kolektiboa estigmatizatzen duten estereotipoetatik ihes egitenez.\n‘Buru osasunaren zaindariak’ lelopean, Agifesen kanpainak senideen papera azpimarratu nahi du, eta, batik bat, egunerokotasunean buru osasuneko arazoak dituztenen ondoan daudenen zeregina goraipatu nahi du, euren senide edo lagunaren errekuperazio prozesuaren euskarri batira.\nLehiaketan parte hartzeko interesa dutenek datorren uztailaren 18ra arte bidali ditzakete euren lanak datu pertsonalekin batera info@agifes.org helbide elektronikora (izena, abizenak, NAN zenbakia, emaila eta telefonoa). Agifesen sentsibilizazio batzordea arduratuko da hiru lan irabazleak hautatzeaz. Sariei dagokienez, lehenengoak 400 euro jasoko ditu; bigarrenak 200, eta hirugarrenak 100.\nKanpainaren webgunean aurki daitezke argazki lehiaketaren oinarriak.\nHalaber, Agifesek 2021eko 'Kazetaritza eta Buru Osasuna' Sariak antolatu ditu, Gipuzkoan hedapena duten komunikabideen lana saritzeko. Aurreko edizioetan bezala, egitasmo honen xedea buru-osasunaren inguruan kazetaritza lanak sustatzea eta saritzea da. Buru osasun arazoak dituzten pertsonen kolektiboari buruz ikuspegi arduratsuarekin informatzen duten profesionalen lana nabarmendu nahi dugu, gizarte-sentsibilizazioan fokua jartzeagatik eta estigmaren aurka borrokatzeagatik.\nElkarteak asko atsegingo luke zuek lehiaketan parte hartzea. Sari hauek hedabideei eskerrak emateko sortu dira, buru osasuneko arazoen ikuspegi soziala normalizatzen laguntzeko eta osasun mentaleko arazoak dituztenen gizarteratzea sustatzeko ahalmen handia baitute.


Bizkaibusek zerbitzuaren ia % 100 emango du asteazkenetik aurrera - Área de prensa - Bizkaia.eus\n2020(e)ko maiatzaren 12(a) 19:10\nMaiatzaren 13tik aurrera, berriz ekingo zaie ohiko zerbitzuei Bizkaibus Zerbitzuaren lineetan, berezitasun hauekin:\nEz da zerbitzurik emango Bizkaibus Zerbitzuaren inongo lineatan 23:00ak eta gero. Beraz, ez da gaueko zerbitzurik egongo A3516 eta A3932 lineetan ere.\nAireportuko lineak (A3247) 30 minutuko maiztasuna mantenduko du lanegunetan, eta 60 minutukoa asteburuetan.\nEHUren Leioako campuserako zerbitzua hilaren 18an hasiko da, baina era progresiboan, Erakunde horrek klaseetara itzultzeko ateratzen duen egutegiari jarraituz. Dagokionean iragarriko da.\nGogorarazten da nahitaez bete behar direla egungo egoeran indarrean dauden protokolo eta argibideak.\nEra berean, gogorarazten da ezingo dela eskudirurik erabili busean sartzeko; BARIK TXARTELA da bidaiak ordaintzeko modu bakarra.\nEdozein zalantza edo argibidetarako, 946 125 555 doako informazio-telefonoa edo Bizkaibusen Facebook eta Twitter-eko profil ofizialak ere erabil daitezke.


Hegaztiak behatzen ikasteko irteera gidatua antolatu du Geoparkeak otsailaren 9an - - Baleike.eus\nHegaztiak behatzen ikasteko irteera gidatua antolatu du Geoparkeak otsailaren 9an\nEuskal Kostaldeko Geoparkea 2020-02-01 08:50\nZumaiko Turismo Bulegotik abiatuta eta Euskal Kostaldeko Geoparkeak antolatuta hegaztiak behatzeko hastapen-tailerra egingo da otsailaren 9an.\nHezeguneen Munduko Egunaren harira, Euskal Kostaldeko Geoparkeak hegaztiak behatzeko irteera gidatua antolatu du otsailaren 9rako. Geoparkeko hezeguneen balio naturala ezagutaraztea eta naturagune hauek duten garrantziaz jabetzea du helburu ekimenak.\nIrteeran kostaldeko hezeguneak ezagutzeko eta hegaztiak behatzeko oinarrizko formazioa emango da. Hegaztiak non ikusten diren, hauek ondo ikusteko beharrezko tresnak, identifikatzeko moduak edo behaketa erregistratzeko erak azalduko dira, besteak beste.\nGeoparkeko Gonzalo Torrek gidatuko du irteera, argitasun egokia eta itsasbehera aprobetxatuz, otsailaren 9an, igandean, goizeko 9,30etatik aurrera. Zumaiako turismo bulegotik abiatu eta Santiagoko hondartzara edo Basadizarra ingurua bisitatuko dira eta 3 orduko iraupena izango du. Jarduera familia osoari zuzenduta dago. Parte hartzea doakoa da eta azalpenak euskaraz emango dira.\nParte hartu nahi duten herritarrek aurrez eman behar dute izena formularioaren bitartez edo telefonoz 943 14 33 96 (Zumaiako turismo bulegoa) zenbakira deituz. Ura, oinetako eta arropa egokiak eta prismatikoak eramatea gomendatzen da.\nLandare eta animalien %40 hezeguneetan bizi edo ugaltzen da, hortaz, ekologiaren ikuspuntutik ingurune hezeak oso leku aberatsak dira, biodibertsitate bereziko eremuak. Bertako bizidunek hezeguneen baldintzei aurre egiteko moldaera asko izan ohi dituzte. Horrez gain, tokiko kliman eragina izaten dute, paisaiari aniztasuna ematen diote, materialak sedimentatzeko tokia izaten dira eta uraren zikloa erregulatzeko balio dute.\nEzinbestekoak diren funtzio ekologiko horiek aintzat hartuta, eta bertako flora zein faunaren garrantzia aitortzeko, hezeguneak kontserbatzeko nazioarteko hainbat hitzarmen daude indarrean, ezagunena 1971ean Irango Ramsar hirian sinatutakoa. Hasieran hegaztiak babesteko zena, denborak aurrera egin ahala ekosistema hezeen balioa azpimarratzeko erreminta bilakatu da eta horregatik ospatzen da Hezeguneen Munduko Eguna.


Condat-sur-Ganaveix - Wikipedia, entziklopedia askea.\n45°28′02″N 1°35′38″E / 45.4672°N 1.5939°E / 45.4672; 1.593945°28′2″N 1°35′38″E\nEyburie, Salon-la-Tour, Saint-Ybard, Uzerche, Meilhards, Lamongerie eta Espartignac\n307 (%45) 365 (%53.5)\nCondat-sur-Ganaveix (frantsesez eta ofizialki: Condat-sur-Ganaveix) Okzitaniako udalerri bat da. Administratiboki Frantziako Corrèze departamenduan dago, Akitania Berria eskualdean. 2013an 662 biztanle zituen.\n2007an Condat-sur-Ganaveix udalerrian erroldatutako biztanleak 657 ziren. Familiak 260 ziren, horien artean 84 pertsona bakarrekoak ziren (28 bakarrik bizi ziren gizonak eta 56 bakarrik bizi ziren emakumeak), 80 seme-alabarik gabeko familiak ziren, 68 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 395 etxebizitza zeuden, 279 familiaren etxebizitza nagusia ziren, 95 bigarren erresidentzia ziren eta 21 hutsik zeuden. 387 etxeak ziren eta 7 apartamentuak ziren. 279 etxebizitza nagusietatik 236 bere jabearen bizilekua ziren, 36 alokairuan okupaturik zeuden eta 8 doan lagata zeuden; 1ek gela bat zuen, 17 etxek bi zituzten, 46 etxek hiru zituzten, 91 etxek lau zituzten eta 125 etxek bost zituzten. 215 etxek euren parking plaza propioa zuten azpian. 109 etxetan ibilgailu bat zegoen eta 131 etxetan bat baino gehiago zituzten.\nCondat-sur-Ganaveix udalerriko biztanleria-piramidea 2009an .\n2007an lan egiteko adina zuten pertsonak 410 ziren, horien artean 266 aktiboak ziren eta 144 inaktiboak ziren. 266 pertsona aktiboetatik 248 lanean zeuden (134 gizon eta 114 emakume) eta 18 langabezian zeuden (9 gizon eta 9 emakume). 144 pertsona inaktiboetatik 46 erretiraturik zeuden, 31 ikasten zeuden eta 67 "bestelako inaktibo" gisa sailkaturik zeuden.\n2009an Condat-sur-Ganaveix udalerrian 278 unitate fiskal zeuden, 602 pertsonek osaturik. Pertsona bakoitzeko diru-sarrera fiskalaren mediana urteko 16.238,5 euro zen.\n2007an zeuden 22 komertzioetatik, 2 janari enpresak ziren, 1 bestelako produktu industrialen fabrikazioko enpresa zen, 6 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen, 4 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 1 posta bulegoa zen, 1 funeraria, 1 igeltseroa, 2 margolariak, 1 zurgina, 2 iturginak, 1 argiketaria eta 1 ile apaindegia.\n2000. urtean Condat-sur-Ganaveix udalerrian 61 nekazaritza-ustiategi zeuden, 2.142 hektarea erabiltzen.\nEyburie (3,4 km)\nUzerche (5,3 km)\nEspartignac (5,8 km)\nSalon-la-Tour (5,9 km)\nSaint-Ybard (6,0 km)\nLamongerie (7,9 km)\nBNF: 15249696q (data)


Ultrabooks: bost eredu berri | Consumer\nUltrabooks: bost eredu berri\nUltrabook-ak ordenagailu ultraligero eramangarrien gama berri bat dira, Intelek bultzatua, eta funtsean garraiatzeko erraztasuna dute.\nNetbook-ak, edo eramangarriak kostu txikikoak , ultrabookak deritzenei bide eman diete: ordenagailu mehe eta arinak, fabrikatzaileak bultzatuak tableten gorakadari aurre egiteko Intel prozesadoreak. Hauek ordenagailuak ordeztu nahi dituzte “era post” delakoan PCa”, nonahiko sarbidea duelako eta eramangarritasuna muturrekoa delako. Kontsumo-informatikaren merkatuko segmentu bat da, eta ordenagailua aspalditik dago Makbook-a Airea Apple-rena, salmenta-emaitza onekin. Orain, aparatuak Windowsekin alternatiba hartzen dute, eta bektore egokia izan daitezke honetarako: etorkizuneko Windows 8 kontsumitzaileen artean sartzea.\n2012an, merkatura iritsiko dira\nukipen-pantailak dituzten ultrabook-ak,\nWindows 8, Microsoften sistema eragile berria.\nZer da “Ultrabook” marka?\nIntelen zeinua eta ordenagailuak izendatzeko soilik erabil daiteke\nezaugarri hauek dituzten eramangarriak:\nenpresa honetan, behe-tentsioko Intel prozesadoreak sartu (<ahref=”http://en.wikipedia.org/wiki/Ula-low-voltage_processor”–ULV ), zatirik handienean 21 milimetrotik gorako lodiera ez izatea.\nzabala, bost ordutik gorako bateria jartzea eta\nSSD solidoa . Gainera, oso fina denez,\nCD eta DVD erreproduzitzailea.\nIntel, ordenagailuak izan behar dute, 1.000 euroko batez besteko prezioarekin.\nnahiz eta modelo gehienek aise gainditzen duten kopuru hori,\nIntel bera ordenagailu-sorta honetarako. Batzuen arabera\nanalistak, ordenagailu eramangarri horien prezioa jaitsi egingo da\n750 euro epe ertainean, salmentak handitzen direnean.\nLynch pronostikoa ultrabook-en salmenta globalak\nhamabost milioi 2012an eta berrogeita hamar milioi 2013an.\nordenagailu eramangarri guztien% 7 eta% 20 izango dira.\nurte horietan salduak.\nUltrabook-en lehen ereduak\nordenagailuak, hala nola Asus, Acer, Samsung, Lenovo, LG, Toshiba, HP edo Dell,\nlehen ereduak aurkeztu dituzte azken hilabeteetan. Bitartean\nLas Vegaseko CES 2012 azoka, erakusleiho nagusietako bat\nmunduko teknologia-zentroak, ultrabookak handienen artean egon ziren\nSamsungek bigarren belaunaldia aurkeztu zuen\nbere <a target=”_blank” target=”_blank” 9. seriea 13 eta 15 hazbeteko ordenagailu eramangarriak eta bereizmen bat\n1.600 x 900 pixeleko pantaila. Sistema eragilearen azpian funtzionatzen dute\n7 Intel i5 prozesadorea eta 128 SSD memoria dituzte.\ngigabyte. Eredu berri horiek lodiera eta pisua murrizten dituzte,\nanai-arreba zaharrenak. Samsung-en arabera,% 37 gehiago dira\nlehenengo belaunaldikoak baino meheak: 13 hazbeteko eredua\n12,9 milimetroko lodiera du eta 1,14 kilogramoko pisua.\n15 hazbeteko ereduan, berriz, lodiera 14,9 da.\nmilimetro eta 1,6 kilogramoko pisua du. Hau da oinarrizko prezioa:\nAspire S5 13,3 hazbeteko ultrabook eredu berria da\nAcer, Appleren Macbook Air gogorarazten duen diseinuarekin. Badu\n15 milimetroko lodiera eta 1,35 kiloko pisua. Hau du:\nIntel Core i5, edo i7, RAM memoriako lau gigabyte eta\n128 gigabyteko SSD biltegiratze-diskoa. Atakak ditu\nurtea. Haren prezioa ez dago oraindik erabilgarri.\n<ahref=”http://www.hp.com/united-states/campaigns/envy/envy14_spectre.html” target=”_blank” target=”_blank”–HP Envy 14 Spectre iraganean aurkeztutako HP ultrabook berria da\nLas Vegasko CES azoka. Modelo honek 14 pantaila du\nhazbeteak eta estaldura\nGlasak eztenkatuekiko erresistentea da. Ebazpena\npantaila 1.600 x 900 pixelekoa da. Sistemaren azpian funtzionatzen du\nWindows 7 eragilea, Intel i5 edo i7 prozesadoreak eta\nzortzi gigabyte RAM memoria eta 128 edo SSD biltegiratze-disko\n256 gigabyte, aukeratutako konfigurazioaren arabera.\nkonexioak: DisplayPort miniataka, Thunderbolt konektorea eta\nUSB 3.0. HP programaren arabera, pantailaren autonomia bederatzi ordukoa da.\nMartxoan aterako da salgai, 1.300 euroko prezioarekin.\nXPS 13 Dellek bere\nXPS ordenagailu eramangarrien gama. 13,3ko pantailarekin\nhazbeteak eta 1.366 x 760 pixeleko bereizmena,\nGorilla Glass teknologia, babes-geruza bat gehitzeko.\nlodiera: 18 milimetro alderik zabalenean eta sei milimetro alde.\nestuagoa da, eta 1,36 kilogramoko pisua du. Hau da eredu hori:\nkonfigurazio desberdinekin, i5 edo i7 prozesadoreekin,\n128 edo 256 gigabyteko SSD biltegiratzea eta USB 3.0 ataka,\nMini DisplayPort Hilabete honetan jarriko da salgai.\nNorberarena ordenagailuen lehenengo proposamenetako bat da\nultrabook zigiluarekin, sistema abiarazten lagunduko duena\nWindows 8 eragilea, urtearen bigarren erdian. Ordenagailu hau\n16,9 milimetroko lodiera du, eta 13,3ko pantaila.\nhazbeteak, 1.600 × 900 pixeleko bereizmenarekin. Batzuetan\neramangarria eta tableta, pantaila multitaktil bati esker.\n360 gradu biratzea bandak erabiliz.\nmacbook air-eu ordenadores ultraligeros-eu Portátiles-eu ultrabook-ak


BBKren erakusketa ibiltaria Galdakaora heldu da jardueraz betetako plataforma bategaz\nBBK Tour erakusketa ibiltaria Bizkaia zeharkatzen dabil, entitadeak egiten dauzen ekimen sozialak erakutsiz. Galdakaora gaur ailegau da eta datorren barikura arte, otsailak 17, Kurtzeko plazan egongo da.\nErakusketa plataforma ibiltari ikusgarri batean muntatuta dago eta bertan jarduera parte-hartzaile eta ludikoak garatzen dira funtzio anitzeko bost eremutan, gai desbardinak landuz, dinamizatzaile batek gidaturik. 140 metro karratu daukaz erakusketa ibiltari honek, eta 2017. urtean zehar 35 herri desbardinetan ikusi ahal izango da.\nErakusketak 5 eremu nagusi daukaz, eta berorreetan BBKk -Ongi etorriaren Gunean- gaur egunera arteko historia kontatzen deusku. Izan be, oraingo hau ez da jada banku bat, balio sozialeko ekimenak egiten dauzen Fundazioa baizik. Horreek ekimenak dira, hain zuzen be, erakusketaren ardatza, erdian 4 aurpegiko totem bat dauka eta bertan 4 eremu tematikoak banatzen dira:\nGune Gorria: Familia eta haurtzaroa eta helduaro aktiboa\nGune Berdea: Mendekotasuna eta desgaitasuna. Hirugarren Sektorearen sustapena\nGune Urdina: Kultura, sormena eta innobazioa\nGune Laranja: Trebakuntza eta Enpleguaren sustapena\nErabat interaktiboa eta multimedia dan ibilbide horretan, BBKk egiten dauzen ekimenak ikusi leiz, prestakuntza bekak eta laneko praktiken bekak, autoenplegutako laguntza, jarduera eta programa sozio-kulturalak, Euskararen sustapena, garapen jasangarria eta ingurumenaren zaintza edo mendekotasun fisikoa, psikikoa edo intelektuala daukien personentzako laguntza.\nBisitaldi gidatuak egiteko, aurrez erreseba egin behar da helbide elektronikoz, frias@alegria-activity.es, edo telefonoz: 900 102 208.


2022-04-23 - Urola Kostako Hitza : Urola Kostako Hitza\nIrudietan: II. Play-Eruak txapelketaren lehen jardunaldia jokatu dute gaztetxoek\n13tik 16 urtera bitarteko 380 neska-mutil bildu ditu gaztetxoen plaieroetako txapelketaren lehen jardunaldiak gaur arratsaldean. Bihar, 16:00etatik aurrera ekingo diote lehiaketaren finalen faseari.\nIrudietan: Harrera oso ona izan du Landare Berezien Azokak goizean zehar\nHamarretan ireki ditu ateak Landare Berezien 18. Azokak, eta jende asko ibili da goizean. 18:00etara bitartean egongo da irekita gaur, eta baita bihar ere, egun osoan zehar.\nNerea eta Andoni Pala Memoriala sortu dute Getarian\n2021ean zendutako Nerea Iribar eta Andoni Galarraga getariarren lagunek sortu dute txapelketa, eta ekainaren 11n jokatuko da. "Nerea zein Andoni kirolzaleak ziren, eta biek konpartitzen zuten afizioetako bat ziren palak. Hori horrela, 2022 honetan hasita, urtero bien omenaldi modura, pala memoriala antolatuko dugu herrian", azaldu dute.


Maiatzaren 1eko tindaketengatik inkesta abiatu du frantziar poliziak | Ekonomia | KAZETA\nMaiatzaren 1eko tindaketengatik inkesta abiatu du frantziar poliziak\nLarunbatean Baionan iragandako manifestazio bateratuaren testuinguruan, hogei bat berin eta etxe aitzinalde tindatu zituzten hainbat ezezagunek. Frantziar poliziak inkesta ideki du egileak identifikatu nahian.\nMaiatzaren 1ean indarrak metatu zituzten sindikatu eta eragile sozial ezberdinek. © Bob EDME\nMaiatzaren Lehenean hiru mila bat pertsona mobilizatu ziren Baionan, hainbat sindikatuk eta eragile sozialek egin deialdi bateratuari erantzuna emanez. Jende kopurua eta deitzaile zerrenda ikusirik, Ipar Euskal Herrian egin ziren mobilizazio guzien artetik jendetsuena eta zabalena izan zen Lapurdiko hiriburukoa.\nLan Burtsatik abiatu zen manifestazioak aitzina egin ahala, beltzez jantzitako ezezagun batzuek tindaketak egin zituzten Herriko Etxearen eta Marine etorbidearen artean bereziki. Orotara zortzi banketxe eta asurantza konpainia, bi bidaia agentzia, sei komertzio eta beste hiru higiezin agentziatan egin zituzten tindaketak. Horiekin batera, autobus geltokiak, publizitate pantailak, edota Euskal Elkargoaren eraikinak izan zituzten helburuen artean.\nTinduetan «faxistak suntsitu», «alde hemendik», «langileen etsaia», «M1 langileon borroka eguna» edo «utzi bakean» bezalako lemak irakurri ahal izan ziren. Frantziar poliziak inkesta bat ideki du tindaketen egileak identifikatzeko xedearekin eta establezimenduetako arduradunen salaketak jasotzea espero du izandako kalteak ikusirik.\n«Ez dute deus ordezkatzen»\nBere aldetik, PCF alderdi komunistak ekintza horiek salatu ditu prentsari igorritako ohar batean. Larunbateko mobilizazioen arrakasta azpimarratu eta, CGTko kideei sustengua adierazi die «mugitzeko askeegi ziren bazter nahasle batzuengatik koldarki erasotuak» izan ondotik. Bere burua «euskal langile» izendatzen duen «talde ttipi» horren jarrera kondenatu du Baionako PCFk, «mobilizazioan ezkutatzen direla» deitoratuz.\nHalaber, deus ez dutela ordezkatzen uste du alderdi horrek, «ez langileen kausak, ez langabetuenak, ez borrokan ari diren gazte eta ez hain gazteenak», dio oharrean. Bere iritziz, botereari mesede egin eta zatiketa, estigmazizazioa eta bortizkeria baizik ez dute elikatzen eta Maiatzaren Lehenean mobilizazioetan parte hartu zuten guziei dei egin die ekintza horiek sala ditzaten.


'Jakinduriek mundue erreko dau': Zientziak eta bertsoek bat egingo dabe zapatuan Bilbon - bizkaie.biz\n'Jakinduriek mundue erreko dau': Zientziak eta bertsoek bat egingo dabe zapatuan Bilbon\nBizkaie! 2015-09-23 13:04 Bertsolaritzea\nHiru bertsolari eta bost zientzialari batuko ditue saio barritzaile horretan, Bilboko Bizkaia Aretoan, zapatu arratsaldean. Zientziaren alorreko azalpen laburrak entzun ahal izango ditue bertaratzen diranek eta, ondoren, azaldutakoaren inguruko bertsoak kantauko ditue bertsolariek. Zientziaren garrantzia modu atsegin eta originalean gizarteratzea da ekimenaren helburuetako bat.\nGotzon Garateren atsotitzen liburuan jasota dator 'mundue jakinduriek erre biar dau' esakerea. Idea horri bueltea emon nahi deutsie antolatzaileek, zientziak dakarren onurea azpimarratu eta oinarrizko ezagutza bat eukiteak daukan garrantzia nabarmentzeko. Hori bai, umore ikutua emon nahi izan deutsie ekitaldiari. Ganera, zientzia gaiei buruzko bertsoak entzuteko aukerea egongo da.\nBost zientzialarik parte hartuko dabe ekitaldian, bakotxa arlo batekoa: Gorka Azkune informatikaria, Naiara Barrado eta Itziar Garate astrofisikariak, Itziar Laka hizkuntzalaria eta Jon Mattin Matxain kimikaria. Lau gai zientifiko modu labur eta ulertzeko errazean azalduko ditue: argiaren propiedadeak, espazioaren ganeko jakinmina, neurona sareen egitekoa adimen artifizialean eta euskerearen kasu ergatiboa.\nBehin zientzalarien esanak entzunda, hiru bertsolari lanean hasiko dira. Miren Amuriza, Amets Arzallus eta Andoni Egaña egongo dira saioan, maila handiko bertsolariak beraz. Asmoa da, azalpen zientifikoak doinu eta errimearen bidez jasotea. Holan, umorea, ironia, poesia eta abar gehitu ahal izango deutse entzundako lau gaiei.\nKike Amonarriz izango da saioko aurkezle eta gidaria. Zapatuan, hilak 26, arratsaldeko 18:00etan hasiko da ekitaldia. Abandoibarran, EHUren Bizkaia Aretoan egingo dabe. Doban sartu ahal izango da.


Osatu bisitaldia - Iruñeko Planetarioa\nPlanetariora zatozela aprobetxatuz Izar-eskolako bisitaldia osatu eta gurean denbora gehiago pasatu nahi baduzue, zenbait aukera eskaintzen ditugu. Oro har proposamen zientifiko-teknologikoak dira, Planetec kontzeptuaren baitan landuko ditugunak. Planetei buruzko saioa\n2006. urtean Nazioarteko Astronomia Elkargoak “planeta” kontzeptua berdefinitu zuen. Hezkuntza-ziklo bakoitzera egokituz kontzeptu berria landuko dugu: zein baldintza bete behar ditu astro batek planeta bat izateko? Zer da nano-planeta bat? Eta satelite bat? Eguzki Sisteman objektu desberdinak aurki ditzakegula ikusiko dugu. Behin "arauak" finkatzen ditugula, Eguzki Sistemako planeten ezaugarriei buruz solastatuko gara: tamainua, osagaiak, masa, erakarpen indarra, kanpoko ezaugarriak, sateliteak... eta azkenik, eskalak erabiliz kokatuko ditugu, Eguzkiarekiko zer nolako distantzietara dauden ulertzeko. Saio gehigarri hau ikus-entzunezko proiekzioekin lagunduta eginen dugu diziplina anitzeko ingurune batean.\nes\teu\tinfo\tProgramazio eta robotikan lehen urratsak emateko saioa\nSaio hau momentuz gaztelaniaz eskaintzen dugu. Euskaraz izatea nahi baduzu, idatzi talleres@pamplonetario.org helbidera edo erreserba fitxategiko "oharrak" atalean aipatu eta zuen eskaria betetzeko ahaleginak eginen ditugu.\nProgramazio eta hezkuntza-robotikan lehen urratsak emateko saioan robot baten oinarrizko funtzionamendua erakutsiko da (bai modu birtualean, pantailan, zein modu fisikoan). Robotarekin nola komunikatu irakasteaz gain, bere programazio eta pentsamenndu konputazionalaren egitura sinpleenak argituko dira. Ikasleentzat ezagunak diren agertoki ezagunak erabiliko dira (hiri bat, internet bera...) eta horietan planteatzen diren problema errealak robotaren programazioaren bitartez ebatzi beharko dituzte. Saioa LEGO Mindstorm softwareare, Enchanting (robotikarako Scratchetik datorren programazio-lengoaia) edo Scratchekin egin daiteke ikasleen adinaren arabera eta zentruaren beharren arabera. es\tinfo\tInternet eta sare sozialak. Zure identitate digitala.\nSaio hau momentuz gaztelaniaz eskaintzen dugu. Euskaraz izatea nahi baduzu, idatzi talleres@pamplonetario.org helbidera edo erreserba fitxategiko "oharrak" atalean aipatu eta zuen eskaria betetzeko ahaleginak eginen ditugu. Internet eta sare sozialen kudeaketa probetxugarria ezagutzeko tailer praktikoa ikasleen adinari eta beren Sareko ezagutzei egokitua. Trena horien erabilera egokia bultzatuko da Interneten dauden arrisku eta aukerak zeintzuk diren ikasten duten bitartean. Konektatzen garen bakoitzean norberaren identitate digitala garatzen ari garela azpimarratuko da. Interneten edukiak partekatzerako orduan kontutan hartu beharreko konexio seguruak, norberaren gaineko ezagutza eta erabilera egokientzako jarraibideak erakutsiko dira. Ikasleen adina eta beren ikastetxearen arauen arabera saioa egokituko dugu eta beren sakeleko telefonoak erabiltzeko aukera izanen da tailerrean ikasitakoa praktikara eramateko. Halaber, offline tresnak ere baliatuko dira, hala nola albisteak, inkestak, bideoak edo eztabaida eta hausnarketarako bidea ematen duten jarduerak. es\tinfo\tHurrengo ekitaldiak\nErabilera baldintza orokorrak irakurri eta onartzen ditut\tIRUÑEKO PLANETARIOA\nSancho Ramirez kalea, z/g31008 Iruñea, NafarroaT 948 26 26 28


SmartFocus-ek gaur Mobile World Congress-en iragarri duenez, munduko lehen baliza birtualak eskainiko ditu. Baliza birtualek hurbiltasunean oinarritutako marketina ahalbidetzen dute hardwarearen integrazio edo mantentze lanik gabe. Enpresek mikro-kokapen mezularitza abiaraz dezakete, oinplano bat erabiliz testuinguruko esperientziak ahalbidetzeko. SmartFocus-en Message Cloud teknologiak marka merkaturatzaileei bezeroen ikuspegi integrala eskaintzen die, marketineko elkarreragin pertsonalizatuagoak eskain ditzaten, testuinguruko eskaintzak, ordainketak, leialtasuna eta berrikuspenak barne.\nGabon sasoi honetan, merkaturatzaileek eta enpresek diru-sarrerak modu handi batean handitu ditzakete: mugikorren marketinaren bidez. Momentu honetan, 1.75 mila milioi milioi telefono jabe daude mundu osoan eta 173 milioi AEBetan, Ipar Amerikako telefono mugikorren merkatuaren% 72 izugarria da. Gailu mugikorretan linean egindako erosketek mahaigaina gainditu berri dute lehen aldiz eta orain webguneen bisiten% 52 telefono mugikorraren bidez egiten da. Hala ere, kontsumitzaileak denbora iraun du\nApirilean, Emailvision-ek SmartFOCUS erosi zuela iragarri genuen. Urria da eta integrazioaren emaitzak ez dira harrigarriak, posta elektronikoa, gizarte eta bezeroaren adimena konponbide bakarrean konbinatuz. Emailvision-ek ofizialki jakinarazi du Campaign Commander Enterprise kaleratuko duela. SmartFOCUSek bezero-zerbitzari irtenbide bat zuen, interfaze sinestezina eta datu-base jabedunarekin, terabyte tamainako datu biltegiak eraikitzea errazten zuena baina denbora errealean erraz zatitzen eta zatitzen duena -


Bidasoa Atletiko Taldeak murriztapen aldaketetara egokitzeko gaitasuna erakutsi du – Irunero\nCOVID-19ak eragindako osasun krisialdiaren bigarren olatua geldiarazteko Eusko Jaurlaritzak hartutako neurriek goitik-behera baldintzatu dute Super Amara Bidasoa Atletiko Taldearen jarduera. Klubeko haur eta kirolari federatuak murriztapen ezberdinetara egokitu behar izan dira azaroko hilabetean zehar. Ibon Muñoz atletismo taldeko gerenteak, printzipioz urtarrilaren 11era arte luzatuko diren murriztapen berriak iragarri aurretik erantzun zituen elkarrizketako galderak\nNola egokitu da taldearen funtzionamendua kirol murriztapen berrien aurrean?\n16 urtetik beherako taldeen jarduera eten behar izan dugu. Agindutakoarekin bete behar dugu, baina, Euskadiko Babes Zibileko Planaren (LABI) Aholku Batzordearen hurrengo bileran hartu diren erabakien zain gaude. Izan ere, ez genuke ulertuko beste murriztapen batzuetan neurriak arintzea eta kirolaren kasuan, ordea, horrelakorik ez gertatzea. Izan ere, guk kirola aire zabalean egiten dugu eta beti aholkatutako neurri guztiak jarraituz. Federatuen kasuan, berriz, atletismo txapelketak antolatzen ari direnez, entrenatzen jarraitzeko aukera dute behintzat. Probak abenduaren 13, 20 eta 27an izango dira.\nHaurren kasuan, konfinamendu garaiko dinamikak berreskuratu dituzue?\nBai, “Google Meet” erabiliz, talde desberdinak sortu ditugu eta klubeko haurrei etxetik era telematikoan jarduera mantentzeko aukera eskaini diegu, astelehenetik ostiralera, arratsaldeko 18:00etatik 19:00etara. Klubean 400 hau baino gehiago dauzkagu eta haur horien %15a gurekin etxetik lanean jarraitzea erabaki du. Haur horiek oso gustura daude gure eskaintzarekin, batez ere, eguraldi txarra egiten ari duen egun hauetan. Ordubetez ariketa fisikoa egiten dute, luzatze ariketak iraun bitartean monitoreek klubeko kirolari onenen bideoak erakusten dizkieten bitartean.\nFederatuen kasuan, nola egokitu behar izan dituzue entrenamenduak?\nFederatuak Plaiaundira datozen entrenatzera. Taldean entrenatu behar dutenak 6 pertsona baino gutxiagoko taldeetan entrenatzen dute eta gainontzekoak, gehienak, bakoitza bere kontu entrenatzen ari da. Hau da, entrenatzeko jarraibideak ematen dizkiete entrenatzaileek eta haien ardurapean gelditzen da horiek betetzea.\nKirola aire zabalean eta hein handi batean modu indibidualean praktikatu ahal izatea abantailak dakartzate egun?\nBai, horiek dira gure ustez kirol honen abantaila nagusiak. Eusko Jaurlaritzak, ordea, kirol mota guztientzako murriztapen berdinak ezarri ditu. Dena dela, dakigunaren arabera, kirolaren kasuan COVID-19aren kutsaketa kasu gutxi izan dira. Uztailean Udalekuekin lanean hasi ginenetik klubean ez dugu inolako kutsatze kasurik izan. Taldean positiboren bat egon arren, beharrezko neurriak hartu arte, klubean kirolarien artean ez da inolako kutsapenik gertatu protokoloen jarraipen zorrotzari esker. Hortaz, gauzak ondo egiten badira, kirola ez da kutsatze-foku bat, beraz, murriztapen aldaketak iragartzerako unea iristen denean, kirola kontutan izatea espero dugu.\nKirolariez gainera, klubeko zuzendaritza egoera berrira egokitu behar izan da?\nBai, izan ere, gure monitore eta kidego teknikoa osatzen duten langile guztiek lan-kontratua dute. Ondorioz, egoera aldatu arte langile askoren kontratuak bertan behera utzi behar izan ditugu. Jarduera sozio-ekonomikoa gauzatzen duen taldea garenez gero, jarduerarik gabe ezinezkoa da lan egiteko aukerarik ez duten langileak ordaintzea. Beste sektoreetatik egiten ari den bezala, instituzioetara zuzendu eta kirol elkarteei ere egoera honek eragiten ari digula salatu beharko dugu laguntza jaso ahal izateko. Izan ere, egoerak hobera egiten duenean guztiok egiturak bere horretan mantentzea nahiko dugu eta, horretarako, erdian laguntzak beharko ditugu.\nMurriztapenekin, baina, zenbait txapelketan parte hartu ahalko dute atletek datozen asteburuetan, ezta?\nBai, abenduko azken hiru asteburuetan pista estaliko hainbat txapelketa egingo dira Anoetako Belodromoan. Kirolariek, orokorrean, denbora dezente daramate txapelketarik gabe, beraz, entrenatzen jarraitzeko motibazioa lortzen dute horrelako txapelketekin.\nUrte honetako txapelketetan konfinamenduaren ondorioz klubeko kirolarien errendimendua murriztu dela nabaritu duzue?\nLehen txapelketak abuztu eta irailean egin ziren eta txapelketa autonomiko eta nazionalak izan ziren. Orokorrean emaitza onak izan ziren, bertan parte hartutako klubeko kirolariek konfinamendu ostean denboraldiarekin jarraitzeko konpromisoa hartu zuten kirolariak izan zirelako. Klubeko kirolari gehienak, ordea, entrenatzen jarraitu dute, baina, denboraldi berria prestatzeko. Irune Muguruza lortutako emaitzen adibide da, izan ere, emaitza oso onak izan dira egoera zein zen kontutan izanda.\nGabonetako Krosa bezalako herri-lasterketen antolaketa urrutiegi ikusten duzue oraindik?\nBai, era horretako probak antolatu ahal izateko pandemia kontrolatzea eta beharrezko baimenak eskuratze beharrezkoa izango da.\nAzken boladako berri pozgarrienetako bat, pozgarriena ez bada, Super Amararekin akordioa berritzea sinatu duzuela da, ezta?\nBai, oso berri ona da. Egonkortasun ekonomikoa emateaz gainera, hiru urteko iraupena duen akordioa denez, 12 urte beteko ditugu Super Amararekin elkarlanean. Gainera, akordio horrek erakusten digu ere haiek gure irudi eta lanarekin pozik daudela eta aurrera jarraitzeko indarrak ematen dizkigu.\nNola planteatzen duzue Super Amara Bidasoa Altetiko Taldetik 2021. urtearen hasiera?\nKlubeko gerente bezala urte berriaren hasiera esperantzaz ikusten dugula esan beharko nizuke. Egoera geroz eta kontrolatuago dagoela ikusten dugu eta txertoaren bitartez bizimodu arrunta berreskuratu ahal izatea espero dugu. Pandemiaren aurretik genuen bizimodua guztiz berreskuratzea ezinezkoa izango da, baina, behintzat kirol eta gainontzeko arlo guztietan gizarte jarduerak berreskuratu ahal izatea espero dugu.\nPosted in Informazioa, KirolakTagged BAT, irun, irunero, kirolak, Super Amara


Bershkari enplegua bermatu eta Bizkaian birkokapenak egitea exijitu diote langileek, Bilbon | LAB SINDIKATUA\nEkintza Sindikala Bershkari enplegua bermatu eta Bizkaian birkokapenak egitea exijitu diote langileek, Bilbon\nBershkari enplegua bermatu eta Bizkaian birkokapenak egitea exijitu diote langileek, Bilbon\nBershkako langileak Bilbon mobilizatu dira, enpleguaren defentsan. Hain zuzen ere, Bilboko Zubiarte merkatal-zentrotik abiatu dira protestan, eta Gran Via 16an kokatutako Bershkara ibilbidea egin dute.\nBershkako Bizkaiko enpresa-batzordearen oharra:\nInditexek maiatzean iragarri zuen online salmentaren aldeko apustua egin eta 2023ra arte dendak ixteari ekingo ziola. Azken hilabeteotan itxiera desberdinak egin ditu, baina lehen itxiera olatu handia urtarrilean dator. Bershkari dagokionez, Hego Euskal Herrian, denda bakarra itxiko du, Bilboko Zubiarte merkatal zentroan kokatutakoa, baina ezin dugu ahaztu duela urtebete hain justu, Artea merkatal zentroko denda ere itxi zuela.\nItxiera honek ez die arrazoi ekonomikoei erantzuten: enpresa ekonomikoki oso ondo doa. Ezin dugu ahaztu, Inditex-eko kateek ez dutela ABEEErik egin eta, beraz, ez direla irabaziak banatzeko mugei lotuta egon, ezta kaleratzeak egiteko debekuari ere. Bi hilabetez soldatak mantentzearen truke, eskuak aske dituzte urratsak emateko. Hala ere, Bershka zein Inditexeko gainerako kateentzako irudia oso garrantzitsua da, hortaz, ez dituzte zuzenean kaleratzeak egingo: itxierak kaltetutako langile guztiei enpresa-taldean lanpostua bermatuko diela ziurtatzen du. Hori bai, ez du lanpostu hori Bershka edota norbere bizilekutik gertu izango denik ziurtatzen. Beraz, enplegua bermatzen digute, baina Badajozera, Andaluziara edo Madrilera bizitzera joateko prest baldin bagaude. Bizkaiko Kiddy ́s Class-etan gertatutakoa horren froga da.\nGure ustez, lan harremana etetearen erabakia langileon gain uztea ezkutuko EEE bat besterik ez da. Jakin badakigu, lanpostuak Bizkaiko dendetan sobera daudela: konfinamendua altxatu zenetik, enpresa ez dabil kontratazioak egiten eta aldi-baterako kontratuak ez ditu luzatu. Lan kargaz lepo gaude. Beraz, Zubiarteko dendako langileak gainerako dendetan birkokatzea zentzuzkoa eta erraza da. Ezin dugu ahaztu, gainera, enpresarentzako horrek ez duela ia eragin ekonomikorik: Bershkaren gastu guztien %8 besterik ez dira soldata-gastuak.\nBershkako Bizkaiko Enpresa batzordean ordezkaritza dugun LAB (4) eta ELAk (2) kaltetutako langileentzako lanpostuak Bizkaian bertan bermatzea ziurtatzeko mobilizatzen hasiko gara.\nJaurlaritzaren betiON telelaguntza zerbitzuko langileak, kalean ez ezik, uretan ere ari dira euren aldarriak zabaltzen


Iraganeko ajeak. Deia, Noticias de Bizkaia\nErramun Osa - Martes, 16 de Mayo de 2017 - Actualizado a las 06:03h\nEspainiako aurrekontuen inguruabarrean egon den adostasunak eta eragiteko erakusten duen ageriko ezintasunak, iraganeko ajeak indartzera eraman ditu ustez ezkerrekoak eta abertzaleak diren sektore batzuk. Itxarotekoa zen! Izan ere, beste era batera pentsa-tzen dutenak jazartzeko eta akaba-tzeko erabiliriko estrategiatik gertatu den aldentzea halako bide batek emaitzak eman ez dituelako izan da. Hots, giza eskubideekiko errespetuak, demokrazian desberdin pentsatzen dutenekiko begiruneak ez ditu estrategia aldatzera eraman.\nAbiapuntu horrek azaltzen du EAJ alderdiaren lokalei eta egoitzei erasotzeko hartu duten bideak, bai eta Gipuzkoako Erraustegiaren harira nonahi eta nolanahi agertzen diren pankartak eta egin diren pintaketak. Horren harro azaltzen dira non hainbatetan ez duten ageriko erantzukizunik hartu nahi eta erdi ezkutuan ageri diren, norbaitek aurpegiratuko dien beldur dira eta. Zaila da ibilbide desberdinak dituzten korronteetan dabiltzanak egitasmo zehatzetan bat egitea halako gertaerak gutxietsi eta harira ez datozenekin beheratzen badira! Balorazio bera eginen luke erasoak iturburu duen sektore politikoetako egoitzek pareko gertaerak jasango balituzte? Arrazoizko eta neurriko hartu behar ote dira jokabide batzuk, gainontzekoek, gizartearen erabateko gehiengoak horrelakorik egiten ez duenean?\nOinarrian iraganekiko irakurketa kritikoaren falta da. Inork ez du damurik eskatzen, bai, ordea, gaizki eginikoak onartzea, egindako oinazea baieztatzea eta estrategia hori erabat alboratzea ere, behar den indarrarekin eta sendotasunarekin urteetan erein den giroa onbideratzen saiatuz. Horren alde pedagogia soziala eskatzen da, berriro halakorik errepikatu ez dadin, inork izan ez dezan halako biderik hartzeko tentaziorik.\nEzker Abertzale deitutakoak izan zuen Gipuzkoan zaborren auziari irtenbide bat bilatzeko aukera... eta porrot egin zuen! Halaber, abagune ezin aproposagoa izan du EAEko aurrekontuak adosteko eta zenbait politika indartzeko... baina aukera pasarazi du, inguruan daudenei begira, berezko bidea eta proposamen egingarriak eta eragingarriak egiteko gauza izan ez delako... eta Espainian egonkortasunaren kontra ari da, horrek katalanei eta euskaldunoi mesede egingo digulakoan. Ahaztu egiten da Espainiako egonkortasunik ezak PP alderdia indartu duela soil-soilik, ezkerreko alderdiak haien artean norgehiagoka jardun dutelako. Ez hori bakarrik, Espainiako alderdiek gobernagarritasunean erantzukizunak hartzen dituztenean, katalanen zein euskaldunon eskakizunak ez dituzte aintzako-tzat hartzen. Horregatik alderdien beharrak eta ahuldadeak emankorragoak dira, desegonkortasuna bainoago.


Google Ends Drone Programaren, hau da zurrumurru hau - ITS Tech Eskola\nGoogle Ends Drone Programa, Zurrumurru hau da\nGoogle-ren drone-oinarritutako proiektuetariko bat autoritatiboki ez da gehiago, ordea, etenik gabeko esparru ez-gidariaren bidez interneten bilaketak egiten jarraitzen du.\nGutun multzoak X erakundea berandu bukatu zuen Titan luzatu zenean, munduaren urrutiko lurraldeetako Interneterako sarbidea transmititu zezakeen eguzkiaren araberako elikatutako drone batekin.\nX, "Moonshot Factory" aldizka aipatzen denez, Titan taldea benetan desagertu zela adierazi zuen, duela gutxira X taldeko 9to5Google txostenak sartu ziren.\n50-man taldea erakundearen barruan zeregin desberdinetara joango da eta kontzentrazioak beste finantza-jakintzarik ez duten beste Internet bidezko garraiorako jarduerak mugitu ditu, 9to5Google-ren arabera.\nDrone-conveyance-k oso hurbil hedatzen du Wing-ek, X-ren negozioa Loonek zeruan oinarritutako Interneteko garraioa jarraitzen jarraitzen du.\nTitan ezberdina, hau da, plano planifikatu baten menpe zegoenez, Loon-ek Lurraren estratosferan hegan egiten duen puzgarri askoren sistema oinarritzen da.\nPuzgarriak transmititzen dituzten eguzki-sistemako sistema energetikoei esker, LTE seinaleak mundu osoko errealitateetatik datoz, puzgarri desberdinei entregatuko zaizkienak, Interneten eskuragarritasun-sistema zabalagoa eginez.\nExtended Loon 2013 geroztik garatzen ari da eta gaur egun naturalki puzgarri bat beste sistema erregularrean bidaltzen du aldiro.\nPuzgarri indibidual baten hegaldirik luzeena 190 egun izan zen, 75,000 hegaldiko mila baino gehiago bermatu eta 19 nazio isolatu zeharkatu zuen, X.ak adierazten duen bezala.\nGmail phishing-aren iruzur berri honek ondo informatutako bezeroak engainatzen ditu: honakoa da hura aitortzeko sekretua


Danimarkako Urrezko Aroa - Wikipedia, entziklopedia askea.\nChristoffer Wilhelm Eckersberg, Emakume biluzik ilea orrazten ispiluaren aurrean, 1841.\nDanimarkako Urrezko Aroa Danimarkako garai sortzailea izan zen, batez ere XIX. mendearen lehen erdian nahiz eta gizarte mailan garaiak oso onak ez izan: Kopenhage hiriburuak sute desberdinak pairatu zituen (1794 eta 1795) erdigunea txikituta utzita, Kopenhageko bigarren gudan Erresuma Batuaren aurrean galdu zuten eta, orokorrean, herrialdea krisian murgilduta zebilen. Erresuma Batuaren aurrean galdu zuten. Hori guztia horrela izan arren, arte eta kultura ikuspuntutik urte aberatsak izan ziren horiek. Nolabait, Alemaniako erromantizismoa pizkunde horren katalizatzailea izan zen. Urrezko Aro honek nazioarteko eragina izan zuen eta egile batzuen lanak mundu osoan ezagutu ziren.\nMargolaritzan aro horren barruan urte onenak 1800tik 1850 doazenak izan ziren. Garaiko izen ezagunenak hauek dira: Christoffer Wilhelm Eckersberg y sus estudiantes, incluyendo Wilhelm Bendz, Christen Købke, Martinus Rørbye, Constantin Hansen, Ditlev Blunck eta Wilhelm Marstrand.\nArte honetan izen handi bat dago, Bertel Thorvaldsen. Herman Wilhelm Bissen ere aipatzekoa da.\nUrte horietan Kopenhage hiriari beste itxura emango zioten eraikuntza asko egin ziren. Hor ditugu Christian Frederik Hansen eta Michael Gottlieb Bindesbøll arkitektoen lanak, esaterako. Nagusitu zen estiloa neoklasikoa izan zen.\nArkitekturan neoklasizismoa izan zen nagusi. Kopenhageko Auzitegi Gorena.\nArte honetan joera erromantikoa izan zen nagusi. Hor ditugu J.P.E. Hartmann, Hans Christian Lumbye eta Niels W. Gade. Balletaren ikuspuntutik August Bournonville aipatu behar da.\n1802an Henrich Steffens filosofo norvegiarrak Alemaniako erromantizismoa ezagutzera eman zuen. Beste izenak: Adam Oehlenschläger, Bernhard Severin Ingemann, Nikolaj Grundtvig eta Hans Christian Andersen.\nSøren Kierkegaard mundu osoan egin zen ezaguna.\nHor izen handi bat dugu: Hans Christian Ørsted\nOrriaren azken aldaketa: 14 otsaila 2021, 11:20.


Liburutegietako kanona: egile eskubideen izenean, bibliotekak diru iturri bihurtu - Debagoiena - Goiena.eus\nLiburutegietako kanona: egile eskubideen izenean, bibliotekak diru iturri bihurtu\nJokin Bereziartua Lizarazu 2009-04-07 17:59\nAspaldiko kontua da Europatik datorren liburutegietako kanona; hots, biblioteketan maileguan hartutako liburuengatik –eta baita CD eta DVDengatik– diru kopuru bat ordaintzea. Arrasate izango da auzi horren lekuko Liburuaren Egunaren egitarau barruan antolatu duten 'Pagar por leer en la biblioteca pública' hitzaldiaren eskutik. Bertan izango da hizlari Blanca Calvo aditua, Guadalajarako biblioteka publikoko zuzendaria eta Plataforma contra el canon taldeko kidea.\nPentsa bazkide zaren zure herriko bibliotekara joan eta lagun batek gomendatu dizun liburu bat maileguan hartzeagatik ordaindu egin behar duzula. Lasai, ez zara nahastu: liburutegian zaude, eta ez liburu dendan. Baina biblioteketan ezarri gura duten kanonarekin egin duzu topo, eta, hortaz, liburu, disko edota film bat maileguan hartzeagatik ordaintzera behartuta zaude, nahiz eta, hasiera baten, ez den diru askorik izango; 20 zentimo inguru dela esaten da, baina ez dago zehaztuta.\nHalako egoerak biziko dira biblioteketako kanona aplikatzen bada. Auzia 1992ko azaroan hasi zen, Europako Batasunak kanona aurreikusten zuen zuzentaraua onartu zuenean. Zuzentaraua onartzeak eztabaida sakona zabaldu zuen: jabetza intelektuala eta egileen eskubideak noraino diren jabetza eta noraino diren eskubide. Espainiako Estatuan, 2007ko Biblioteken Legeak oihartzun mediatiko handia eragin zuen, kanona aplikagarri egiten zuelako. Espainiako Estatuan kontaezinak dira kanonaren aurka agertu diren elkarte, bibliotekari, idazle eta liburutegietako erabiltzaileak.\nEuropan ia onartuta dago\nEgun, Europako zenbait herrialdetan kanona ordaindu egiten dute –euro bat-edo–, herrialde garatuenenetan batez ere (Britainia Handia, Frantzia, Norvegia, Suedia...). Herrialde horietan liburutegi publikoek askoz erabiltzaile gehiago dituzte: hemen herritarren %20; herrialde garatuenetan, berriz, %50.\nHorretaz aparte, badago kanonarekin irakurketa sustatzea lortu duen herrialderik. Hori bai, oso bestelako testuinguru batean eroan da aurrera. Danimarka da kasua. II. Mundu Gerraren ostean, kanonak lur jota zeuden argitaletxeei laguntzeko eta bertako hizkuntza sustatzeko balio izan zuen. Nola egin zuten? Bada, danieraz idazten zuten idazleen maileguengatik bakarrik kobratzen. Beste guztiak, doan.\nKanonak, 'oinarri faltsuak'\nBiblioteketako kanonak egileen eskubideak bermatzea eta euren lana konpentsatzea ei du helburu. Hala ere, Blanca Calvo Guadalajarako biblioteka publikoko zuzendari eta Plataforma contra el canon elkarteko kideak bestelako iritzia dauka.\nGaian aditua da Calvo, eta apirilaren 29an Kulturaten izango da Pagar por leer en la biblioteca pública izenburua duen hitzaldia egiten –19:00etan–. Hitzaldian kanona zer den eta egun egoera nola dagoen izango du hizpide, besteak beste. Kanonari buruz galdetuta, Calvok hauxe adierazi du: "Egun inposatu nahi diguten kanona faltsukerian oinarrituta dago". Gaineratu duenez, "Europan uste da liburuak maileguan utziz idazleei kalte egiten zaiela, baina errealitatea alderantzizkoa da". Hau da, bibliotekek irakurzaletasuna sustatzeaz gain, idazleei mesede egiten dietela uste du Calvok: "Bibliotekan ezagutu eta gustatu zaizkidan idazleen liburuak errazago erosiko ditut liburu dendan".\nHorretaz guztiaz gain, Biblioteken Legeak (2007) aplikagarri egiten duen kanona liburuzainentzat "iraingarria" dela uste du Calvok: "Museo batera zoazenean koadro bakoitza ikusteagatik ordaindu behar izatea bezain iraingarria da, eta, gainera, sekulako paradoxa planteatzen du liburuzainontzat: zenbat eta hobeto lan egin, orduan eta gehiago ordaindu beharko dugu". Ez zaio arrazoirik falta: zenbat eta mailegu gehiago, orduan eta handiagoa izango baita bibliotekak CEDRO elkarte pribatuari –SGAEren filiala– ordaindu beharko dion diru kopurua.\nCalvok argi utzi gura izan du kanonak helburu ekonomikoei bakarrik erantzuten diela: "Ekonomia Ministeriotik datorren zuzentaraua da, Kultura Ministeriotik etorri beharrean", jakinarazi du.\nEta gurean... zer? Debagoieneko biblioteketan ez da oraindik kanona aplikatu, baina 'mamua' hor dago\nDebagoieneko udal biblioteketan ez da kanona aplikatzen. Oraingoz, behintzat. Eskoriatza, Aramaio, Elgeta, Antzuola eta Leintz Gatzagan ezin da mailegu bakoitzeko ordainketarik ezarri, 5.000 biztanle baino gutxiago dituzten herriak direlako. Hala zehazten du 2007ko Liburutegien Legeak. Hortaz, Arrasateko, Bergarako, Aretxabaletako eta Oñatiko udal liburutegiak dira kanonaren mehatxupean daudenak.\nHala, Asun Agiriano Arrasateko haur eta gazte bibliotekako arduradunak, "mamua" hor dagoela jakinarazi du, eta informaziorik eza nagusi dela dio: "Ez digute inongo kontsultarik egin. Gainera, ez daukagu kanona noiz, nola... aplikatuko den –aplikatzen bada– gaineko informaziorik".